KES AWIE PUKUL ROZANA - INGATKAN SELESAI, RUPANYA BAKAL SAMAN MALU

Ramai peminat Awie yang mati-mati ingatkan kes pukul yang melibatkan bekas isterinya Rozana Misbun telah selesai apabila penyanyi berkenaan sudah meminta maaf dan dibebaskan oleh mahkamah.

Artikel terdahulu:

KES PUKUL BEKAS ISTERI - AWIE BEBAS, KES TUTUP

Tetapi rupa-rupanya Rozana bakal menuntut ganti rugi ‘patah hidung’ akibat dikerjakan bintang rock berkenaan. Tambah Rozana, biarpun dia sudah menerima permohonan maaf dibuat penyanyi itu, namun dia tetap akan melakukan langkah seterusnya iaitu saman malu.

"Harus saya tekankan bahawa saya berhasrat untuk menuntut ganti rugi bagi kecederaan kekal yang saya alami dimana hidung saya patah dipukul oleh Awie selain mengemukakan saman malu terhadapnya," ujar Rozana yang dalam proses perbincangan dengan peguamnya untuk tindakan tersebut kerana mendakwa telah difitnah oleh Awie selama ini.

Pada Isnin lalu, Awie atau nama sebenarnya Ahmad Azhar Othman, 48, bebas tuduhan memukul Rozana mengikut Seksyen 325 Kanun Keseksaan selepas dia bersetuju memohon maaf selain membayar kompaun sebanyak RM10,000 terhadap bekas isterinya itu.

Permohonan maaf dilakukan dalam prosiding di Mahkamah Majistret Ampang.

Bagaimanapun, Awie dalam laporan akhbar pada Selasa berkata, keputusan membayar kompaun dan memohon maaf itu bukan bererti dia kalah sebaliknya ia dibuat selepas mengambil kira masa depannya dan anak-anak jika kes ini terus berpanjangan.

Namun dalam wawancara Mstar Online bersama Rozana, bekas isteri Awie itu menyimpulkan permohonan maaf itu sedikit melegakan dirinya. Tambahnya ia jelas membuktikan kebenaran pada pihaknya yang selama ini dilemparkan pelbagai tohmahan dan fitnah tidak berasas.

"Ia tidak lebih daripada cubaannya untuk menegakkan benang yang basah. Saya syukur kepada Allah kerana memperkenankan doa saya yang teraniaya ini.

"Saya sudah lama maafkan perbuatan Awie tetapi sebagai manusia bukannya mudah untuk kita melupakan sesuatu peristiwa itu lebih-lebih lagi apabila ia mendatangkan kesan yang pahit.

"Saya mahu hidup dengan tenang agar saya dapat besarkan anak-anak saya iaitu Merrah, Rezzki dan Qasseh tanpa perasaan negatif yang boleh mempengaruhi emosi serta tindak-tanduk mereka di kemudian hari," katanya.

"Saya tahu ramai yang kecewa dengan keputusan saya menerima permohonan maaf Awie malah ada yang kurang senang dengan kompaun RM10,000 itu. Sebenarnya jumlah itu adalah denda maksimum yang diperuntukkan bawah Seksyen 325 Kanun Keseksaan.

"Bagaimanapun saya mahu tekankan di sini bahawa saya dalam proses perbincangan dengan peguam untuk meneruskan kes sivil yang berkaitan dalam usaha untuk menuntut ganti rugi begi kecederaan kekal yang saya alami ketika ini di mana hidung saya patah akibat dipukul.

"Selain itu saman malu akan saya kemukaan terhadap Awie bagi menjernihkan kembali imej saya yang tercalar teruk di mata masyarakat kesan daripada satu demi satu kenyataan buruk serta tidak masuk akal yang dia berikan kepada media selama ini.

"Saya mahu selepas ini dia mengunci mulut daripada berterusan mengaitkan saya atau mengaibkan saya lagi dalam hidupnya. Cukup-cukuplah," tambah Rozana.

         ________________________

:: FACEBOOK :: INSTAGRAM :: TWITTER ::  :: YOUTUBE :: SEJARAH MYARTIS ::

Follow @myartisdotcom


BUKAN BALAS DENDAM - AZAD

Tiada kena mengena dengan Faezah Elai!Demikian ditegaskan oleh Pelakon Azad Jasmin, 35, yang bakal bernikah dengan Eira Syazira pada 16 September ini. Malah Azad juga berkata, tiada motif untuk membalas dendam pada bekas kekasihnya itu berdasarkan pernikahan Faezah dan pengarah drama Heykal Hanafiah yang lebih awal iaitu esok di Pulau Pinang."Tarikh pernikahan saya dengan Eira telah ditetapkan oleh pihak keluarga perempuan yang secara kebetulan berlangsung dalam bulan yang sama dengan pernikahan Faezah Elai."Pernikahan saya tidak ada kena mengena dengan dia (Faezah). Sial tarikh dan hal-hal perkahwinan telah kami serahkan kepada keluarga untuk tentukan kerana mereka lebih tahu mengenai urusan nikah kahwin," katanya dipetik sebagai berkata.Kontroversi melibatkan Azad dan Faezah menjadi hangat apabila mereka didakwa mempunyai hubungan cinta. Lebih hangat, Azad didakwa telah menyebarkan gosip cinta antara Faezah dengan Heykal hingga menjadi kes mahkamah yang masih dibicarakan.Menjawab soalan mungkinkah pertikaian antaranya dan Faezah akan selesai selepas mereka berdua mendirikan rumahtangga nanti, Azad bagaimanapun enggan mengulas sebaliknya menyerahkan perkara itu kepada peguamnya untuk mencari jalan terbaik."Saya tidak mahu memberi sebarang ulasan mengenai perkara itu kerana peguam telah mengarahkan saya untuk berdiam diri bagi mengelakkan masalah lain timbul," ujarnya.Difahamkam, Azad tidak menjemput Faezah ke majlis perkahwinannya nanti kerana masih kecewa dengan kontroversi yang melanda. Alasan lain ialah dia tidak nampak apa keperluannya dan Eira untuk menjemput Faezah ke majlis perkahwinan tersebut.


TIZ ZAQYAH BERANG DIKAITKAN DENGAN FOTO BOG*L: "KEPALA B***R KAU TU AKU LAHANAT..."

"Kepala b***r kau tu aku lahanat. Fitnah level bangsat. Tengok content (kandungan) dia pun penuh dengan benda-benda lucah.. malay p*rn," itulah kata pelakon Tiz Zaqiyah yang meluahkan rasa kesal dan berang akan tindakan sebuah blog hiburan mengaitkan dirinya dengan foto bogel seorang wanita.

Tiz dalam masa sama menerusi ciapannya di Twitter turut menafikan foto tersebut adalah miliknya. Ciapan Tiz itu telah mendapat perhatian pengikut di laman sosial tersebut yang mahu dia mengambil tindakan terhadap pemilik blog terbabit.

Suami kepada Nora Danish, Nedim Nazri juga antara yang meluahkan rasa marah dengan laporan berita palsu dan melampau tersebut.

Klik untuk gambar besar

Dalam artikel yang disiarkan portal berkenaan, Tiz konon-kononnya telah membuat pengakuan bahawa gambar bogel berkenaan adalah dirinya yang dirakam untuk simpanan peribadi.

Menerusi perkongsian semula Tiz, blog tersebut telah memuat naik artikel bertajuk: "Itu gambar saya, macam mana boleh tersebar - Tiz Zaqyah".

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


LUFYA BERANG DIGELAR MELAYU 'INFERIOR': "KAMI NAK BERSEDEKAH PUN JADI ISU KE?

"Kami nak bersedekah pun jadi isu ke? Apa ni? Mana kami tau orang ni baik ke scammer? Fya nak didik anak dengan memberi walaupun sedikit. Sedekah ini pun gerakan Allah. Kita bukan nak dapatkan pujian manusia tapi keredhaan Allah dan kasih sayangNya. Anak saya kasi Rm 3 duit nak beli ais cream dia bukan kasi banyak pun.

"Cukuplah sekadar dia boleh beli sepotong kuih dan air mineral," demikian tulis pelakon dan penyanyi Lufya Omar menerusi sebuah entri di Instagram (IG) yang meluahkan rasa berang apabila tindakan anaknya, Laana Haura bersedekah kepada warga asing tidak disukai oleh segelintir manusia.

Kata Lufya, itu cara dia untuk mengajar anaknya berkongsi rezeki walaupun nilainya kecil. Dalam pada itu, pelakon drama 'Umairah' itu kesal dengan tindakan sebuah IG yang mengambil video miliknya tanpa kebenaran. Lufya turut memohon kerjasama daripada pengikutnya untuk melaporkan akaun terbabit kerana merasakan kandungan yang dikongsikan tidak berfaedah.

Klik untuk gambar besar

"Kamu ambil video anak saya dan post di IG kamu sebagai content kamu tanpa kebenaran saya. Betul ke cara macam tu? Siapa yg melayu inferior ni? Saya dm cakap baik-baik mintak delete post berkenaan tapi kamu block saya. Saya mintak semua pengikut yang dikasihi report IG ini untuk menutup akaun yang tidak bermanfaat dan menyakitkan hati ramai pihak. Fya harap dapat bantuan anda semua," tulisnya lagi.

Bagaimanapun, Lufya telah memadamkan posting terbabit. Terdahulu, Lufya berkongsi tindakan Haura yang bersedekah wang ringgit kepada dua orang lelaki Rusia yang memohon bantuan untuk pulang ke negara asal.

www.myartis.com / Sumber: Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


IMUNITI GV3: "JANGAN KECEWA PEMINATKU" - ELLY MAZLEIN

Kita sedia maklum bahawa penyanyi Gmie Screen telah terpilih sebagai penerima imuniti daripada penaja Gegar Vaganza 3 (GV3), Datuk Seri Vida untuk beraksi ke pentas separuh akhir GV3.

Maka sebab itu, penyanyi dan pelakon Elly Mazlein berharap peminat-peminatnya tidak terlalu kecewa apabila dia gagal mendapat imuniti pada suku akhir konsert tersebut.

Elly atau Sharifah Aida Mazlina Syed Hanafi, 36, berkata, dia menghargai usaha peminat-peminatnya yang tidak pernah putus asa menyokong dan berharap dia kembali ke pentas Gegar Vaganza 3 itu semula.

"Sudah pasti ada hati yang kecewa dengan keputusan itu, walau macam mana pun rezeki itu Allah yang menentukan, buat macam mana pun kalau ia bukan rezeki kita, ia bukan rezeki kitalah.

"Buat peminat saya, terima kasih atas jasa baik anda semua yang tidak pernah putus asa dan banyak berusaha demi saya," kata Elly ketika diminta mengulas tentang kekecewaan peminat yang tidak putus asa mengundi namanya di laman sosial GV dan Facebook milik Datuk Seri Vida itu sejak minggu lalu agar dia dimasukkan semula dalam pertandingan itu.

Peminat kecewa apabila Elly gagal dapat imuniti selepas mengundi sejak minggu lalu.
Bagaimanapun, keputusan imuniti malam Ahad lalu memihak kepada Gmie yang pada awalnya telah diumumkan tersingkir bersama penyanyi Zur Eda.

"Setiap keputusan atau apa yang berlaku ada hikmahnya, kita doakan yang baik-baik sahaja dan teruskan kehidupan ini.

"Kepada peminat saya, janganlah terlalu kecewa, biar usaha dan kalah daripada kita tidak berusaha dan kalah," ujarnya yang turut mengucapkan terima kasih kepada pihak Astro dan program GV3 yang banyak memberi peluang serta ruang kepadanya.

Sumber: mStar

Foto: Elly Mazlein IG & Team Elly Mazlein IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


TERIMA TAKDIR BERDEPAN MASALAH SENDI BENGKAK SELAMA 18 TAHUN - ASHEED DEF GAB C YAKIN AKAN PULIH

"Saya alami masalah sendi ini sejak 18 tahun lalu dan doktor sahkan saya mengidap penyakit gout. Sejak saya alami masalah ni, semua aktiviti saya terjejas... susah untuk saya buat kerja berat.

"Saya sudah berubat merata tempat. Bukan saja doktor, saya turut melakukan rawatan secara tradisional dan pernah juga menjalani pembedahan untuk buang bengkak. Tapi tak boleh nak buang semua, sebab akan merumitkan saya untuk berjalan.

"Sejujurnya saya banyak berhabis duit untuk rawatan... boleh katakan selama 18 tahun ni, hampir beratus ribu juga duit saya habis. Saya pun tidak tahu kenapa penyakit ini menyerang kerana ia menjejaskan aktiviti harian saya termasuklah saya tidak lagi boleh melakukan kerja-kerja berat."

Demikian jelas penyanyi Asheed Def Gab C yang terpaksa berdepan dengan masalah sendi bengkak selepas doktor mengesahkan dirinya mengidap penyakit gout selama hampir 18 tahun. Pernah menjalani pembedahan buang bengkak, Asheed tidak pernah menjangka akan mengalami penyakit itu pada usia muda.

Klik untuk gambar besar

Menurut penyanyi 'Cinta Sakti' ini, dia juga sudah membelanjakan ratusan ribu ringgi bagi mendapatkan rawatan sepanjang tempoh itu namun keadaannya masih sama. Pun begitu, sehingga sekarang dia masih menjalani rawatan di hospital dan ikhtiar secara perubatan tradisional bagi mencari penawar penyakitnya itu.

"Memang saya banyak berhabis duit untuk buat pelbagai rawatan sakit sendi sampai pernah buat pembedahan di sebuah hospital swasta namun keadaan tidak berubah. Paling mahal, satu rawatan tidak lebih daripada RM3,000... jadi kalau dikira daripada belasan tahun yang lalu, saya sudah habis ratusan ribu untuk menjalani rawatan," ujarnya.

Dalam pada itu, Asheed mengakui sumber pendapatan dan aktiviti hariannya termasuk ketika mengadakan persembahan turut terjejas akibat masalah yang dihadapinya itu terutama apabila membabitkan kerja-kerja berat.

Pun begitu kata Asheed atau nama sebenarnya Mohd Ashid Ahmad, 49, dia menerima takdir dirinya dengan positif dan menganggap penyakit dialami itu akan pulih satu hari nanti.

"Saya tak pernah berputus asa dan tetap yakin bahawa penyakit ini boleh sembuh. Sekarang ini saya banyak menghabiskan masa di rumah kerana jika berada di luar, ia akan memburukkan keadaan saya. Jadi saya hanya akan keluar jika ada urusan kerja yang perlu dilakukan," tuturnya.

Sementara itu, Asheed turut memberitahu keadaan kesihatannya itu membuatkan dia pada awalnya berasa teragak-agak dan mengambil masa untuk berfikir sebelum menerima tawaran untuk menyertai GV9 kerana bimbang akan menyusahkan ramai pihak.

Pada konsert minggu ketiga GV9, Asheed mendapat tempat keempat dengan markah 71.60 peratus menerusi lagu 'Yang Penting Hepi' nyanyian asal penyanyi Jamal Mirdod.

"Bila saya dapat tawaran GV9, saya berfikir lama juga sebab takut akan menyusahkan ramai pihak. Disebabkan itu, saya bertanya terlebih dahulu kepada pengurus dan memberitahu keadaan saya. Alhamdulillah memang sudah tertulis rezeki saya untuk menyertai GV musim ini.

"Dekat GV ni tak fikir sangat tentang kedudukan setiap minggu. Apa yang penting, saya nak pastikan setiap minggu tu ada peningkatan dari segi persembahan. Saya tak jangka minggu ketiga ni akan dapat nombor empat. Dari nombor 12 kemudian 9 dan kali ni 4.

"Bila dah berada di kedudukan itu, saya kenalah bekerja lebih kuat. Takut juga sebab momentum tu macam laju, kalau boleh saya nak biar la perlahan-lahan," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


VIDEO - HANEZ SURAYA 'MALU KUCING' BERTEMU KEKAS KEKASIH

Jodoh dan pertemuan ketentuan Allah. Begitulah halnya dengan Hanez Suraya dan Awi Rafael yang putus cinta tahun lepas.

Artikel terdahulu:

SIAPA TIRU SIAPA - HANEZ SURAYA VS NUR FAZURA

Dan ketika mereka ditemukan semula sewaktu menghadiri Anugerah Juara Lagu ke-28 yang berlangsung baru-baru ini, Hanez kelihatan malu kucing hingga mukanya berubah apabila berada bersebelahan Awi Rafael. Mungkin Hanez terkenang saat manis khot. Ahak!

Klik gambar untuk size besar

VIDEO KREDIT MEDIA HIBURAN

Baca juga:

KEMBAR 6 DI PAKISTAN - MISKIN HARTA, TAPI KAYA ANAK
VIDEO - BILA APEK 'KEPALA ANGIN' MENGAMUK DI SENQ

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


LANA NORDIN BERHASRAT JADI MUSLIM YANG LEBIH BAIK

"Jodoh itu kan di tangan Tuhan. Siapalah saya untuk menentukannya," demikian kata Lana Nordin yang mengakui masih solo.

"Saya tak mahu terlalu teruja dalam mencari pasangan yang sesuai. Saya hanya serah pada takdir," tambahnya yang tidak serik dengan cinta, cuma masih belum bertemu dengan jodoh yang sesuai.

Untuk info, Lana baru pulang dari menunaikan Umrah pada 28 Februari lalu. Katanya, dia kini lebih tenang dalam menjalani kehidupan hariannya.

Malah dia juga berharap agar dapat menjadi wanita Muslim yang lebih baik dengan mengubah diri sedikit demi sedikit.

"Alhamdulillah, sekarang ini saya lebih fokus dengan setiap perkara yang saya lakukan dalam ingin menjadi seorang wanita yang lebih baik," ujarnya dipetik sebagai berkata.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


ANRIAN RIFQY - TAJUL DEDAH NAMA & WAJAH ANAK KEDUANYA

"Assalamualaikum semua. Kenalkan anak kedua saya dan isteri, Adrian Riqfy. Genap sebulan hari ini, 6 Mei – 6 Jun.

"Masa lahir, berat 3 kilogram (kg). Sekarang dah lebih 4 kg. Doakan semoga Adrian Rifqy menjadi anak yang soleh. Jadi anak yang baik ya abang, jaga kakak Carissa," kongsi penyanyi Tajul Ariff, di Instagramnya selepas sebulan (6 Mei), anak keduanya itu selamat dilahirkan.

Penyanyi itu juga turut memuat naik dua keping gambar bayi lelakinya yang diberi nama Adrian Rifqy.

Untuk info, Tajul menimang anak kedua selepas isterinya Nurul Shamieza Eddie, melahirkan bayi itu secara normal di sebuah pusat perubatan di Kajang, Selangor.

Mereka yang mendirikan rumah tangga pada 2017 sebelumnya telah dikurniakan anak sulung perempuan bernama Adriana Carissa yang kini berusia setahun.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


JUARA BBB 2018 - MARK ADAM BAHAGI RM100K KEPADA FINALIS

"Harap, rakan-rakan boleh memanfaatkannya dengan bersedekah kepada anak yatim atau mereka yang memerlukan," demikian kata penyanyi Mark Adam yang telah dinobatkan sebagai juara Bintang Bersama Bintang 2018 (BBB 2018) malam semalam.

Kemenangan itu telah melayakkan penyanyi yang berasal dari cebu, Filipina itu membawa pulang hadiah berupa wang tunai berjumlah RM100,000.

Sebaik bergelar juara, Mark membuat kejutan apabila mengumumkan bahawa dia mahu berkongsi sebahagian hadiah kemenangannya itu dengan empat finalis lain iaitu Syuk, Ajak, Achey dan Issey.

Mark memberikan RM15,000 setiap seorang kepada empat peserta lain dan bintang tersebut hanya mengambil RM40,000 sahaja.

Katanya, perkara itu (mahu berkongsi wang kemenangan) pernah dibincangkan dengan mereka yang bertanding bersamanya pada malam kemuncak yang disiarkan secara langsung dari Sri Pentas 2.

Klik untuk gambar besar

"Saya rasa seronok dan gembira dengan kemenangan ini. Sebenarnya perkara ini pernah dibincangkan bersama. Sebab tak ada letak harapan untuk menang, saya mahu buat yang terbaik. Jadi bila diumumkan sebagai pemenang dan inilah yang saya mahu lakukan.

Selain berkongsi hadiah kemenangan, Mark turut memuji pasangannya pada malam itu, Khir Rahman yang disifatkan sebagai seorang yang cukup komited.

Pada masa sama, dia turut merakamkan ucapan terima kasih buat para peserta lain yang sudah dianggap sebagai keluarga sendiri.

"Kami saling membantu sepanjang program berlangsung dan tiada istilah untuk bertanding. Hanya buat yang terbaik untuk kepuasan diri dan penyokong.

"Malam ini adalah rezeki saya dan tidak salah untuk saya berkongsi rasa gembira dengan yang lain," tuturnya.

Sementara itu, untuk malam akhir , peserta diadili juri tetap, Saiful Apek dan juri jemputan, Fasha Sandha. Penghakiman mereka mewakili 70 peratus manakala selebihnya undian atas talian.

Pusingan awal yang dinamakan Arena Bintang Bersama Bintang 2018 yang dihoskan oleh AG Kool FM itu adalah medan peperangan lawak era baharu yang menonjolkan cabaran enam peserta iaitu Ajak, Issey, Mark Adam, Achey, Shuk dan Abam.

Bagaimanapun, Abam menjadi peserta tunggal yang terkeluar pada episod penyingkiran minggu keenam program realiti itu. Setiap minggu, peserta paling menyerlah dengan sketsa sarat mesej berpeluang membawa pulang RM10,000.

www.myartis.com / Sumber: Media Hiburan & Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


JANNA NICK KESAL NETIZEN PERTIKAIKAN HALAL HARAM SUMBER PENDAPATANNYA: "BUAT BENDA BAIK PUN TETAP CARI SALAH"

"Buat benda baik pun tetap ada yang tak senang dan cuba cari salah. Saya sudah dapat mengagak perkara ini bakal berlaku dan menjadi perbalahan dalam kalangan netizen. Tapi saya enggan ambil pusing, sebaliknya mahu fokus mencari dana untuk membangunkan pusat tahfiz yang sudah lama menjadi impian saya.

"Soal halal atau haram atau sebagainya biarlah Allah yang adili. Terpulang kepada mulut orang yang nak persoal" itulah kata pelakon, penyanyi dan pengacara Janna Nick, 27, yang kesal dengan tindakan segelintir netizen yang mempertikaikan halal haram sumber pendapatannya dalam membina sebuah pusat tahfiz.

Menurut Janna, dia tidak mampu menutup mulut netizen yang gemar mencari salah berbanding menyokong usaha murninya itu. Ujarnya, dia sudah lali apabila sering kali menjadi mangsa dan sasaran kecaman netizen.

"Saya perlu kuat dalam menempuh dugaan ini. Saya enggan melihat kecaman atau pertikaian daripada netizen sebagai satu benda yang boleh melemahkan semangat saya.

Klik untuk gambar besar

"Cuma saya harap orang luar dapat membantu misi saya untuk membina pusat tahfiz ini. Sama-sama kita kumpul saham akhirat dan melakukan perkara yang baik di dunia ini, berbanding mencari salah orang," tuturnya.

Janna sebelum ini ada berkongsi satu hantaran di laman Instagram miliknya dimana dia bertanya pendapat orang ramai adakah wang hasil kerjanya selama ini adalah satu sumber yang haram.

Terdahulu, Janna meluahkan hasrat untuk membina sebuah pusat tahfiz yang diberi nama Kompleks Tahfiz & Anak Yatim Nurul Jannah di Kampung Bukit Kechil, Simpor, Kedah.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SAYA CUMA MINTA DOA ORANG RAMAI SAHAJA" - IBU AINUL MARDHIAH TERKEJUT SCAMMER BUAT TABUNG DERMA KILAT

"Tolong jangan percaya! Tolong jangan percaya! Wahai scammer tolong lah jangan gunakan kesempatan ini untuk kaut duit orang. Saya sebagai mak dia tak ada tulis dalam posting saya untuk minta sumbangan. Saya cuma minta doa orang ramai sahaja.

"Kalau jumpa di mana-mana posting berkaitan untuk minta sumbangan Ainul. Tolong jangan percaya ya semua! Minta semua alert dengan perkara ni. Kalau ada dan saya jumpa, saya akan ambil tindakan lanjut. Terima kasih," demikianlah tulis ibu kepada adik Ainul Mardhiah, Nurul Erwani Zaidi menerusi laman Instagram miliknya.

Ketika keadaan adik Ainul Mardhiah atau nama penuhnya Ainul Mardhiah Ahmad Safiuddin masih tenat di Unit Rawatan Rapi Pediatrik (PICU), ada pihak yang cuba mengambil kesempatan.

Di media sosial tular mengenai tabung derma kilat yang didakwa mahu mendapatkan sumbangan orang ramai untuk diberikan kepada kanak-kanak yang pernah menghidap kanser mulut Germ Cell Tumor itu.

Klik untuk gambar besar

Hantaran tersebut turut disertakan nombor akaun bank yang didakwa milik, Othman Zakaria sebagai bapa Ainul Mardhiah, sedangkan bapa kandung kanak-kanak itu adalah Ahmad Saifiuddin Ahmad Razak.

Menggesa orang ramai supaya tidak mempercayai derma kilat berkenaan, ibu adik Ainul Mardhiah memberitahu yang dia akan mengambil tindakan lanjut sekiranya masih terdapat posting yang meminta sumbangan untuk anak perempuannya itu.

Jelasnya, taktik penipuan tersebut menjadi antara sebab mengapa dia dan suami tidak mendedahkan gambar Ainul Mardhiah yang sedang dirawat di PICU.

"Sebab itulah tak expose gambar Ainul buat masa sekarang. Nanti yang macam ni lah yang berbunyi. Yang mana ada jumpa scammer guna gambar Ainul untuk kaut duit, tolong kongsikan pada saya.

"Saya akan terus mewar-warkan pada akaun (laman sosial) saya untuk tak nak orang ramai tertipu dengan mereka. Melampau betul mereka ni. Buat kerja dan ambil kesempatan atas orang lain. Orang Islam kan, cuba cari rezeki yang halal. Geram ni!" kata Nurul Erwani.

Dalam pada itu, Nurul Erwani pada Selasa berkongsi perkembangan terkini mengenai Ainul Mardhiah yang masih kritikal.

"Ainul lebih baik sedikit dari semalam. Tapi masih dalam keadaan kritikal. Doktor dan team masih perlu berjaga-jaga dan bersedia jika serangan bertambah buruk.

"Sekarang Ainul masih direhatkan, masih perlu bantuan ventilator (alat bantuan pernafasan) dan dia masih dirawat di unit rawatan rapi. Tadi nampak Ainul buka mata sekejap. Ainul ni kuat betul. Dalam keadaan separa sedar, dia masih ada tenaga melawan.

"Ainul memang seorang fighter. Semangat juangnya tinggi. Walau apapun yang berlaku, semua dengan izinNya," tuturnya pada petang Selasa yang memohon orang ramai mendoakan agar anaknya sembuh dari jangkitan tanpa sebarang komplikasi.

Pada Isnin, Nurul Erwani memaklumkan Ainul Mardhiah sedang dirawat di PICU di sebuah hospital. Ainul Mardhiah mula menunjukkan simptom muntah dan cirit-birit sebelum dikejarkan ke hospital dengan menaiki ambulans.

Kanak-kanak itu mula muntah dan cirit-birit dalam masa sehari dan kelihatan tidak bermaya sebelum dibawa ke hospital untuk pemeriksaan lanjut.

Kisah Ainul Mardhiah mendapat perhatian ramai termasuk Dr Nur Amalina Che Bakri yang membantu menjalankan pembedahan di London, United Kingdom (UK), bagi membuang tumor seberat 200 gram daripada mulutnya ketika kanak-kanak itu berusia sembilan bulan pada Jun 2019.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SEBELUM RAMADAN BERAKHIR - ISTERI AMMAR ALFIAN BERJAYA KHATAM AL-QURAN

Hari ini merupakan Ramadan yang terakhir sebelum kita menyambut Hari Raya Aidilfitri. Sebelum Ramadan berakhir, isteri pelakon Ammar Alfian, Nelissa Nezam telah berkongsi berita gembira dimana dirinya berjaya khatam al-Quran pada bulan Ramadan. Menurut Nelissa, ia merupakan satu pengalaman yang cukup bermakna memandangkan kali terakhir dirinya menghabiskan bacaan al-Quran ketika usianya masih muda.

"Ya, saya mula membaca al-Quran dari hari pertama Ramadan lagi. Pada mulanya, saya hanya menghabiskan 20 muka surat sehari. 10 muka surat dibaca pada waktu pagi, 10 muka surat lagi dibaca pada sebelah malam. Bagaimanapun, kemudian lama-lama setiap hari jumlahnya meningkat. Akhirnya saya membaca sehingga 40 hingga 50 muka surat sehari," katanya ketika dihubungi Gempak.

Menurut Nelissa lagi, dia berjaya menghabiskan khatam awal pagi tadi: "Alhamdulillah, malam tadi saya khatam pada pukul 2 pagi," ceritanya.

Klik untuk gambar besar

Terdahulu, Nelissa turut berkongsi berita mengenai kejayaannya memanfaatkan bulan Ramadan dengan mengkhatam al-Quran menerusi satu posting di Instagram. Sebelum ini, pelakon Nora Danish turut berkongsi pengalaman manisnya apabila berjaya khatam al-Quran di bulan Ramadan.

Nelissa mendirikan rumah tangga dengan aktor Ammar Alfian pada 6 Mac 2016. Hasil perkongsian hidup pasangan itu dikurniakan seorang cahaya mata, Kyro Shakur. Bagaimanapun, pada Mac lalu, Nelissa dilaporkan sudah memfailkan perceraian pada awal tahun dan ia masih dalam proses.

www.myartis.com / Sumber & foto: Astro Gempak & Instagram Nelissa Nezam

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


RAIH MARKAH TERTINGGI LAGI - NETIZEN RAMAL ALIFF AZIZ BAKAL JUARA GV8

Nampaknya penyanyi yang berasal daripada Singapura iaitu Aliff Aziz sekali lagi meraih kedudukan pertama apabila memperoleh markah tertinggi iaitu sebanyak 81 peratus meninggalkan 12 peserta lain, di minggu kedua konsert Gegar Vaganza musim kelapan (GV8) malam tadi.

Dalam konsert tersebut, Aliff mendendangkan lagu kumpulan popular Indonesia, Padi berjudul 'Kasih Tak Sampai' sehingga mendapat pujian Datuk Ramli MS yang disifatkan sebagai dinamik.

Di media sosia, rata-rata netizen memuji kehebatan vokal Aliff apabila menyampaikan lagu sehingga masuk ke jiwa. Malah, ada yang mengatakan mereka menonton GV kerana Aliff.

Klik untuk gambar besar

Dalam pada itu, ramai meramalkan Aliff bakal bergelar juara apatah lagi sudah dua minggu berturut-turut mendapat markah tertinggi. Kata netizen lagi, jika malam tadi adalah malam pentas akhir sudah tentu Aliff bergelar juara.

Sementara itu, netizen berkata meskipun sebelum ini pernah terpalit dengan kontroversi panas namun suami kepada penyanyi dan pelakon Bella Astillah itu membuktikan dia sememangnya berbakat.

Pada konsert minggu ketiga GV8 minggu hadapan, Aliff yang juga seorang pelakon itu bakal mempersembahkan lagu 'Kasihnya Laila' nyanyian kumpulan Jinbara.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIAZANKAN P RAMLEE KETIKA LAHIR -  MELISSA SAILA SEDIH DAKWAAN TIDAK BENAR HIDUP MEREMPAT

"Saya tidak sempat mengenai Allahyarham secara dekat. Beliau menghembuskan nafas terakhir selepas setahun saya dilahirkan. Namun, arwah ibu dan ibu saudara sering bercerita mengenali lelaki hebat yang ketika hayatnya disanjung, dibangga, dipuji, dibenci, dicemburui dan dihina.

"Arwah ibu memberitahu, saya diazankan Allahyarham ketika dilahirkan, malah beliau juga mengendong saya pada majlis perkahwinan seorang kakak. Allahyarham, seorang yang suka memasak. Seperti dalam filem, begitu juga sifatnya apabila memasak. Beliau, insan kreatif dan suka mencuba resipi baharu.

"Apabila siap masak, beliau akan minta arwah ibu merasai masakannya," demikian kata pelakon Melissa Saila yang sentiasa mendengar pelbagai kisah mengenai Allahyarham Tan Sri P Ramlee secara peribadi melalui arwah ibu dan ibu saudaranya, biarpun tidak sempat mengenali Seniman Agung itu.

Klik untuk gambar besar

Sempena mengenang 47 tahun pemergian tokoh seniman yang terkenal di Nusantara pada 29 Mei (semalam), anak kepada Seniwati Mariani Ismail itu berkongsi kenangan sewaktu kecil bersama bapa saudaranya itu. Melissa berkata, dia bersyukur memiliki pertalian darah dengan seorang bintang lagenda, walaupun hanya menumpang ibu saudara, Allahyarham Puan Sri Saloma.

Selain kreatif, Melissa mendedahkan, arwah bapa saudaranya itu seorang pemurah. Meskipun kehidupannya sendiri susah dan tidak mewah, beliau akan cuba membantu rakannya yang kesempitan hidup: "Beliau tidak memiliki duit yang banyak, tetapi akan berusaha membantu jika rakan datang ke rumah meminta bantuan.

"Bagaimanapun, apa yang menyedihkan, ada yang mendakwa Allahyarham hidup merempat pada penghujung usianya. Saya tidak faham bagaimana boleh timbul dakwaan ini, sedangkan saya tidak pernah dengar cerita beliau dihalau rumah atau meminjam duit rakannya.

"Dakwaan mengatakan Allahyarham hidup susah hingga hanya makan telur tidak benar. Setahu saya, Allahyarham suka makan telur, tetapi sejarah dan kisah ini juga mempunyai pelbagai versi. Saya tak pasti mana yang betul kerana saya tidak hidup pada zamannya," kata pelakon filem Penghujung Malam dan Layar Lara itu.

Bagaimanapun, kata Melissa, apa yang diketahui, Allahyarham tidak dihargai dan dieksploitasi pada penghujung hidupnya. Namun, itu adalah lumrah hidup seorang insan yang bergelar seniman. Sempena memperingati pemergian P Ramlee, Enfiniti Group menayangkan kembali teater muzikal P Ramlee musim pertama menerusi saluran EnfivitiV yang boleh dilanggan menerusi saluran Vimeo.

Dengan bayaran RM25, pelanggan dapat menyaksikan persembahan muzikal lakonan Melissa, Sean Ghazi, Liza Hanim, Atilia Haron, Douglas Lim, Colin Kirton dan penampilan istimewa, Datuk Seri Siti Nurhaliza yang membawakan watak Azizah dalam tempoh 48 jam. Persembahan muzikal yang meraih enam trofi menerusi Boh Cameronian Arts Awards 2007 akan ditayangkan sehingga 30 Jun depan.

www.myartis.com / Sumber: Berita Harian

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PUTEH MOHON MAAF BERSEMUKA DENGAN 'BOSSKU' ISU LAWAK PARODI - LEGA DIMAAFKAN, TAK MARAH

Kumpulan Puteh baru-baru ini telah menerima kritikan hebat daripada penonton kerana persembahan lawak mereka dikatakan mempersenda Datuk Seri Najib Tun Razak dan isterinya, Datin Seri Rosmah Mansor.

Dek kerana itu, kumpulan Puteh yang dianggotai oleh Ali, Mamak dan Vicha akhirnya tampil menyatakan permohonan maaf apabila berpeluang bertentang mata dengan bekas Perdana Menteri itu di Klebang, Melaka pada malam Selasa.

Vicha yang berasal daripada negara Indonesia itu menarik nafas lega apabila Najib menyambut baik pertemuan mereka dan menganggap isu berkenaan sudah selesai. Dalam pada itu, Vicha yang pertama kali berdepan kontroversi dalam persembahan lawak yang dibuat itu berkata ini merupakan satu pengajaran yang tidak boleh dilupakan sepanjang 10 tahun mencari rezeki di Malaysia.

"Alhamdulillah syukur, atas bantuan Shahrol Shiro dan akhirnya Puteh dapat bersemuka dan membuat permohonan maaf dengan Datuk Seri Najib di Melaka. Lebih kurang 15 minit kami dapat bertemu dengan beliau. Syukur pertemuan kami ini dipermudahkan. Beliau sangat baik, tak ada marah pun... sejujurnya awal-awal tu takut juga nak jumpa tapi Alhamdulillah dia tenang dan hanya tersenyum.

Klik untuk gambar besar

"Lega dapat minta maaf depan-depan... beliau pun sudah memaafkan kami dan anggap isu sudah selesai. Sejujurnya kami memang tak ada niat buruk dalam persembahan itu. Apa-apa pun kami mengakui salah, memang salah. Betul kata orang, banyak lagi lawak kami boleh buat. Mungkin di Indonesia atau di negara lain tak ada masalah parodi berbentuk sedemikian, memainkan sesuatu watak atau isu sebagai hiburan adalah perkara biasa di sana.

"Tetapi dalam hal ini saya sebagai orang luar sepatutnya lebih sensitif dan tak patut lakukan hal sama di Malaysia. Ini salah satu pengajaran yang saya dapat. Selepas ini kami akan lebih berhati-hati, kami akan cuba elakkan bawa watak ahli politik. Kalau watak parodi artis mungkin tak ada masalah tapi saya akan minta izin dahulu," ujarnya.

Meskipun terpaksa berdepan kritikan dan kecaman penonton, Vicha atau nama sebenarnya Refika Novianti Faturohman berkata, apa yang berlaku ini juga memberi hikmah dan pengalaman indah buatnya dan ahli kumpulan Puteh lain.

"Sebenarnya selepas kejadian ini ada hikmah, kalau bukan sebab ini memang saya tak dapat peluang jumpa Datuk Seri Najib... iyalah bukan senang nak bertemu beliau sebab siapa kita. Alhamdulillah ini menjadi asbab kami dapat bertentang mata secara langsung. Satu pertemuan yang cukup bermakna buat saya dan ahli kumpulan Puteh.

"Dalam masa sama jadi pengajaran untuk pelawak lain juga supaya lebih sensitif dan berfikir dahulu sebelum melawak, mungkin di luar negara caranya lain, tak semua kita boleh ikut," tuturnya.

Sejak Jumaat lalu, tular di media sosial apabila penonton mengecam persembahan Puteh di pentas Maharaja Lawak Mega 2021 (MLM2021) selepas mereka menjadikan Najib dan Rosmah sebagai bahan lawak. Menerusi persembahan itu, Ali Puteh membawa watak sebagai Najib dan Vicha membawa karakter Rosmah Mansor sedang membeli belah. Ekoran daripada kecaman tersebut menyebabkan Shahrol mencadangkan kepada ahli kumpulan Puteh untuk berjumpa Najib dan memohon maaf secara terbuka.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"ALHAMDULILLAH..." - IMPIAN SYAMEL MILIKI KERETA MEWAH TERCAPAI

Impian penyanyi dan komposer, Syamel, memiliki kereta mewah idamannya itu kini menjadi kenyataan berkat kerja keras sepanjang tiga tahun di bidang seni, selain amalan suka menyimpan.

Kereta Mercedes-Benz CLA 250 berwarna hitam yang digelarnya sebagai Benzy itu dibeli Syamel atau nama lengkapnya Syameel Aqmal Mohd Fodzly beberapa hari sebelum meraikan ulang tahun kelahirannya ke-25, pada 26 November lalu.

"Sudah lama Syamel menyimpan angan-angan untuk memandu kereta ini. Alhamdulillah, berkat kerja keras dan hasil sikap jimat cermat, impian untuk membeli kereta ini menjadi kenyataan.

"Selain kepuasan, kereta ini juga Syamel anggap sebagai peringatan untuk bekerja lebih keras. Jika dulu, Syamel asyik nak berbelanja kerana tidak banyak komitmen, sekarang ia mengajar diri untuk menjadi lebih bertanggungjawab dan beringat untuk masa depan,” katanya.

Enggan disalah anggap, penyandang trofi Artis Kolaborasi / Duo / Berkumpulan Popular, Anugerah Bintang Popular BH (ABPBH) Ke-31 ini berkata, dia berkongsi berita gembira itu bukan kerana riak, sebaliknya lebih kepada memberi inspirasi buat mereka yang ingin mengubah impian dan cita-cita kepada realiti.

Klik untuk gambar besar

Dalam perkembangan lain, Syamel menyifatkan kejayaan lagu terbarunya, 'Kau Pun Sama', melangkah ke pentas Anugerah Juara Lagu Ke-33 (AJL 33) sebagai hadiah ulang tahun kelahirannya.

"Jika tahun lalu Syamel berjaya ke AJL 32 secara duet, kali ini Syamel bakal mengadakan persembahan solo pula. Memang teruja, tetapi pada masa sama berdebar juga kerana persaingan sangat sengit, tahun ini. Lebih-lebih lagi apabila ia membabitkan ramai penyanyi berpengalaman.

"Insya-Allah, Syamel akan memberikan persembahan terbaik pada malam pertandingan nanti. Apa yang penting, malam kemuncak AJL 33 akan meriah dan 'happening' dengan persembahan Syamel," janjinya.

Tahun lalu, Syamel dan pasangan duetnya, Ernie Zakri, dinobatkan sebagai pemenang kategori Vokal Terbaik AJL 32 menerusi lagu 'Aku Cinta'.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAWARAN BERLAKON - CIK MANGGIS REDA HILANG SELEPAS BERTUDUNG

"Ada juga tawaran datang tapi tiba-tiba ditarik semula sebab saya dah bertudung. Tapi satu hilang... banyak pula yang datang. Jadi bagi saya, tak pernah risau pun kalau berhijrah atau tukar imej.

"Rezeki semua datang daripada Allah. Mungkin rezeki yang Allah berikan sebab saya betul-betul yakin dengan-Nya. Sejujurnya, penghijrahan ini membuatkan saya lebih tenang dan menjaga diri.

"Ada masalah atau tawaran ditarik semula pun, saya rasa tenang saja dan reda bukan rezeki. Saya pun tengah perbaiki diri menjadi lebih yakin dan reda dengan apa yang berlaku.

"Yang penting, suami saya paling gembira. Sedikit sebanyak memang berubah kehidupan saya tapi tetap menjadi diri sendiri," kata ahli kumpulan De Fam iaitu Cik Manggis.

Klik untuk gambar besar

Keputusan Cik Manggis untuk bertudung menyebabkan ada pihak yang menarik semula tawaran berlakon dalam sebuah drama yang diterima sebelum berhijab.

Menurut Cik Manggis atau nama sebenarnya Nurshazwani Shamsuddin, 31, dia reda dan tidak pernah berasa bimbang kehilangan tawaran tersebut kerana percaya dengan rezeki lain daripada Allah.

Malah, penghijrahan yang dilakukan itu membuatkan suaminya iaitu Syazmin Firdaus Aminuddin gembira dan dirinya juga semakin tenang berdepan dengan dugaan.

Sekitar bulan Julai lalu, Manggis mengakui dia sudah membuat keputusan untuk bertudung dan mahu perhijrahannya itu dilakukan secara perlahan-lahan untuk memastikan dirinya bersedia.

Dalam pada itu, dia yang ketika ditemui di majlis perlancaraan dan memperkenalkan dirinya sebagai duta produk mandian Xorra itu turut meluahkan rasa syukur apabila Allah memakbulkan doanya yang ingin menjadi seorang duta sejak lima tahun menceburi dunia seni.

"Sebenarnya kalau tanya untuk menjadi duta ni, saya memang rasa nak menangis. Selepas saya berhijrah, saya ada berdoa agar diberi peluang menjadi duta sebab sepanjang lima tahun dalam industri tak pernah saya dapat tawaran.

"Dalam doa saya itu, saya letak keyakinan yang semua rezeki milik-Nya. Tak sampai seminggu saya dapat tawaran untuk jadi duta. Bukan satu... tapi empat tawaran dalam masa yang sama.

"Saya beritahu suami yang doa saya dah termakbul. Untuk tawaran itu, saya pilih yang mana sesuai dengan imej dan saya terpikat untuk jadi duta produk body wash," ujarnya.

www.myartis.com / Sumber & foto: mStar, Instagram Manggis Defam & Syazmin Firdaus

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


LAGU YUNA DALAM FILEM JOHN TRAVOLTA

Gambar-gambar Yuna di Red Karpet semperna tayangan perdana 'Savages' di Westwood Village, Los Angeles, Amerika Syarikat. Untuk info, Yuna telah menyumbang suara melalui lagu 'Here Comes The Sun' dendangan asal The Beatles bagi soundtrack filem tersebut.

Apa yang membanggakan, filem antarabangsa itu telah dibintangi oleh pelakon popular John Travolta dan diarahkan oleh Oliver Stone.

Untuk yang masih belum mendengar atau menonton video klip Yuna... kami selitkan ia melalui youtube. Enjoyz..!

Klik untuk inej besar...

VIDEO KLIP...


RUMAH PPR - PELAKON VETERAN TAWIL AKHIRNYA BAKAL BERPINDAH BULAN DEPAN

Pelakon veteran, Tawil atau nama sebenar, Abu Bakar Ahmad, 68, akhirnya mendapat berita gembira apabila bakal berpindah ke rumah baharu selepas dijanjikan sebuah unit di Projek Perumahan Rakyat (PPR), Sri Aman, Kepong, untuk didiami yang sebelum ini 'senyap' sehingga tahun baharu tiba.

Tawil bersyukur urusan kemasukan ke rumah baharu selepas majlis penyerahan tawaran yang dihadirinya, September lalu, selesai. Menurut pelakon filem Setinggan, Da Di Du, Serampang Tiga dan Penyamun Tarbus ini, dia dijangka berpindah ke PPR Sri Aman, bulan depan.

"Saya sudah mengambil kunci rumah, kelmarin. Semalam, saya selesaikan bayaran penyelenggaraan rumah termasuk deposit elektrik dan air. Mujur ada kereta untuk ulang-alik menyelesaikan urusan ini dari Serendah ke Kuala Lumpur. Kalau tiada aral melintang, saya dan isteri akan memasuki rumah baharu pada minggu pertama, bulan depan," katanya.

Tawil mengaku pada mulanya tidak keruan dan keliru mengenai proses kemasukan ke rumah baharu lambat: "Apabila saya mengadu kepada BH, baru pihak terbabit selesaikan urusan itu.

"Sebelum ini, saya seperti bola ditendang ke sana dan ke mari. Saya jadi tenggelam punca apa sebenarnya masalah itu. Saya bukanlah mengada-ngada atau mahu 'berdrama', tapi, hanya menuntut hak," tuturnya.

Tawil mendakwa, Lembaga Zakat Selangor (LZS) sudah menyelesaikan bayaran sebanyak RM35,000 untuk unit PPR yang diperolehnya, Oktober lalu.

"Saya sudah menandatangani dokumen dan terima perjanjian jual beli rumah, awal Disember. Disebabkan itu, saya tidak lagi menerima bantuan bulanan LZS," jelasnya yang sebelum ini dibantu LZS membayar rumah sewa di Serendah yang diduduki sejak 2015.

Klik untuk gambar besar

Ketika ini, Tawil mengaku tidak bekerja: "Tawaran berlakon jauh sekali... Dahulu, sebelum pandemik COVID-19, ada tawaran mengajar main kompang. Pendek kata, macam-macam kerja saya buat.

"Saya pernah menjual nasi ayam dan membuka kafe di Kajang. Isteri yang juga penjawat awam, sudah pencen," katanya yang pernah bekerja dengan Institut Penyelidikan Perubatan Malaysia, Kuala Lumpur pada era 1960-an.

Mengenai persiapan memasuki rumah baharu, Tawil hanya menyediakan barangan keperluan: "Saya utamakan keperluan penting. Apabila mendiami rumah baharu, saya dekat dengan kawan-kawan.

"Selama ini, tinggal di Serendah memang jauh daripada kawan yang kebanyakan menetap di ibu kota. Apabila sudah berpindah ke Kepong, dapatlah sama-sama membantu kawan artis veteran lain," ujarnya.

Rumah PPR yang bakal didiami Tawil adalah inisiatif Perbadanan Kemajuan Filem Nasional Malaysia (FINAS) dan Kementerian Perumahan dan Kerajaan Tempatan (KPKT) untuk golongan penggiat seni veteran yang tidak berkemampuan.

Seramai 25 orang penggiat seni veteran menerima surat tawaran unit PPR di bawah Inisiatif Perumahan Komuniti Seni Prihatin yang diusahakan oleh FINAS dan KPKT pada awal September lalu.

www.myartis.com / Sumber & foto: Berita Harian

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


3 FOTO & VIDEO - GELAGAT KEMBAR SEPASANG ZIANA ZAIN SAMBUT BIRTHDAY YANG KE-7

"Pejam celik pejam celik dah besar dah 7 tahun dah anak mama, happy belated birthday sayang, mama doakan moga jadi anak yang soleh dan soleha, jadi anak yang cemerlang dunia dan akhirat mama love uall deep deep," kata Ziana Zain mengenai anak kembar sepasang iaitu Muhammad Ariel dan Siti Nour Kaseh yang baru-baru ini menyambut ulangtahun kelahirannya yang ke-7.

Kita semua mengetahui bahawa Ziana yang berkahwin dengan Armin Zahrin kini sudah dikurniakan empat orang anak, jarang menonjolkan gambar suami dan anak-anaknya.

Jom tengok gelagat si kembar ni!

___________________________________________________
--- IKLAN ---

BERMINAT UNTUK BERIKLAN DI MYARTIS?   KLIK UNTUK INFO

_____________________________________________________

VIDEO:

ATAU KLIK DISINI UNTUK TONTON VIDEO

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


MUAT NAIK STATUS ISU RUMAH TANGGA - ADIRA DOAKAN HUBUNGAN MADU & SUAMI KEKAL BAIK

"Saya tak mahu komen lebih, tapi saya rasa mereka (Datin Red dan suami) okay sahaja. Sebenarnya, apa-apa hal keluarga saya akan tahu cuma saya tak mahu terlalu berkongsi kepada umum mengenainya. Saya bukan nak menyibuk tapi kadang-kadang perkara begini ada pihak lain yang berkongsikan dengan kita. Kadang-kadang peminat pun sendiri datang berkongsik info.

"Apa pun saya sentiasa doakan agar hubungan di sana kekal baik..," ujar penyanyi kecil molek, Adira Suhaimi yang memberitahu dia enggan mengulas dengan lebih mendalam mengenai isu melibatkan madunya, Datin Seri Syarifah Nor Shafila Hassim atau lebih dikenali sebagai Datin Red dimana dia ada meluahkan perasaan di Instagram Stories baru-baru ini.

Kata Adira, dia menganggap dan merasakan hubungan suaminya, Datuk Red atau nama sebenarnya Datuk Seri Adnan Abu bersama isteri pertamanya itu baik-baik sahaja. Dia juga menjelaskan tidak mahu mengulas secara berlebihan tambahan lagi di media sosial kerana inginkan privasi apabila melibatkan hal keluarga.

Klik untuk gambar besar

Dalam pada itu, penyanyi lagu 'Kesempatan Bagimu' itu memberitahu bahawa dia ada menyedari mengenai perkongsian madunya itu yang seolah-olah memberi bayangan terdapat konflik berlaku dalam rumah tangga mereka. Bagaimanapun, Adira berkata dia hanya mendoakan yang terbaik buat rumah tangga suami dan isteri pertamanya itu.

Untuk makluman, Adira dan Datuk Red atau nama sebenarnya Datuk Seri Adna Abu telah mendirikan rumah tangga pada 3 Disember 2015 di Songkhla, Thailand. Hasil perkongsian hidup, Adira dan suami dikurniakan tiga orang cahaya mata manakala bersama Datin Red pula lima orang anak.

www.myartis.com / Foto: Instagram Adira Suhaimi & Datin Red

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MOHON MAAF - DRAMA BAND PERTAHANKAN AKSI DI AJL34 SEKADAR PARODI

"Saya mewakili Drama Band memohon maaf atas keterlanjuran kami dalam persembahan malam tadi. Jika ada yang meneka watak dibawa ke pentas ditujukan kepada mana-mana individu, kami tidak mampu menghalang. Bagaimanapun, selepas ini, kami akan lebih berhati-hati dalam persembahan dan tidak mengetengahkan lagi isu sensitif," demikian ujar vokalis kumpulan Drama Band, Aepul Roza.

Aepul mempertahankan persembahan pada Anugerah Juara Lagu (AJL) Ke-34, malam tadi, sebagai kritikan sosial yang disampaikan dalam bentuk satira. Mendakwa tidak berniat mengecam atau menjadikan karakter mana-mana individu sebagai sindiran, Aepul bagaimanapun memohon maaf atas keterlanjuran mereka.

Ketika mempertaruhkan lagu 'Drama' ciptaan Aepul, Daus SRK, Faeez Ikhwan, Syed Syahmir dan Nik Adib, Drama Band yang diiringi penari, menonjolkan beberapa karakter yang dilihat seakan-akan menyindir selebriti, pendakwah bebas, ahli politik dan pemimpin. Berikutan itu, TV3 tidak menyiarkan klip video persembahan band itu di akaun YouTube, sejak malam tadi.

Aepul yang mendakwa terkejut diberitahu klip video mereka tidak disiarkan di YouTube, berharap kumpulan itu tidak dihalang membuat persembahan pada mana-mana acara selepas ini. Aepul mengulangi apa yang dipaparkan hanyalah parodi.

Klik untuk gambar besar

Ditanya adakah produksi AJL34 tahu perancangan mereka dalam persembahan malam tadi, Aepul berkata, mereka hanya memaklumkan sebahagian daripada plot yang mahu dipaparkan: "Kami tidak beritahu watak yang ditampilkan secara terperinci. Tetapi kami beritahu ada elemen kejutan dalam persembahan itu. Insya-Allah, selepas ini, kami belajar daripada kesilapan," katanya.

Aepul Roza menjelaskan dia dan ahli kumpulannya tidak mempunyai niat untuk menyinggung mana-mana pihak. Bagaimanapun, Aepul berkata mereka menyedari segelintir masyarakat yang tidak dapat menerima jalan cerita yang cuba disampaikan.

"Sejujurnya kami tidak ada niat pun nak menyinggung perasaan mana-mana pihak dengan persembahan konsep cynical parody itu. Tak sangka pula perkara ini menjadi isu. Mungkin ada segelintir orang tak dapat nak terima mesej yang kami cuba sampaikan.

"Apa-apa pun, kami minta maaf kepada semua pihak yang tersinggung dengan persembahan itu," tutur Aepul  yang diminta mengulas mengenai persembahan kumpulannya menerusi lagu 'Drama' di pentas AJL34 yang berlangsung di Axiata Arena, Bukit Jalil pada Ahad.

Dalam pada itu, Aepul menjelaskan dia dan pasukannya ada memaklumkan kepada pihak produksi berkenaan konsep tersebut namun tidak menjelaskan secara terperinci mengenai karakter yang bakal ditampilkan.

"Kami sudah memaklumkan kepada pihak produksi berkenaan konsep itu tapi mungkin tidak sepenuhnya mengenai karakter yang bakal ditampilkan. Tapi tak apa, kami reda video persembahan malam itu disekat," jelasnya.

Terdahulu, gara-gara membuat persembahan berkonsepkan cynical parody dengan menggunakan pelbagai karakter yang didakwa menyerupai figura terkenal antaranya Haqiem, Haneesya Hanee, PU Abu dan Da'i Farhan, Drama Band menerima kecaman hebat netizen.

Kumpulan yang turut dianggotai Adib (gitar), Daus (bes) dan Faeez (dram) itu turut menampilkan watak seperti bekas Perdana Menteri, Datuk Seri Najib Razak dan isteri, Datin Seri Rosmah. Pihak stesen TV3 memberitahu konsep yang dianggap gimik keterlaluan itu tidak dimaklumkan terlebih dahulu dan bakal ambil tindakan jika kumpulan tersebut didapati melanggar kod kandungan penyiaran yang ditetapkan.

www.myartis.com / Sumber: Berita Harian & mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SHUIB BELAJAR MENGAJI AL-QURAN: "KISAH ISTERI SAYA IA JADI ASBAB..."

"Sebelum ni saya ada baca al-Quran, boleh la walaupun merangkak. Tapi daripada kisah isteri saya ia jadi asbab untuk saya teliti bacaan al-Quran. Hari pertama baca surah Yasin secara beramai-ramai, lepas sesi zoom tu saya cuba baca sendiri... ambil masa dekat dua jam nak habis.

"Saya rasa macam... ya Allah daifnya, bodohnya kau Shuib. Sampai saya lenguh-lenguh pinggang. Jadi saya cakap pada diri kena buat sesuatu... kena merdekakan diri daripada buta al-Quran," kata pelawak Shuib Sepahtu.

Pada usia 37 tahun, Shuib berharap dia masih belum terlambat untuk memperbetul bacaan dan mendalami ilmu al-Quran sebagai panduan di dunia dan akhirat.

Kata Shuib atau nama sebenarnya Shahmira Muhamad, ujian yang menimpa dia sekeluarga dengan pemergian Siti Sarah membuatkan semakin dekat dengan agama.

Klik untuk gambar besar

Shuib berkata demikian pada majlis forum bertajuk 'Kemerdekaan Satu Penghijrahan' anjuran Masjid Puncak Alam yang diadakan secara live di Facebook pada Rabu malam.

Forum sempena sambutan Hari Kebangsaan 2021 itu turut disertai pendakwah terkenal Haslin Baharim, Abdullah Khairi dan Johari Abdul Wahab. Cerita Shuib lagi, dia tidak malu untuk belajar semula daripada bawah asalkan dapat memperbetulkan kelemahannya itu.

"Saya nak belajar al-Quran sampai cari semula buku iqra. Saya nak kembalikan zaman kanak-kanak saya mengaji dan belajar iqra. Saya harap masih belum terlambat, saya kena buat u-turn. Saya kena betul-betul pandai baca al-Quran," jelasnya lagi.

Tambah Shuib buat masa ini dia berguru bersama pendakwah Ahmad Tarmizi Abdul Rahman: "Kalau boleh saya nak jadi macam ustaz Tarmizi. Dia guru saya ajar mengaji. Ya Allah... sebab kalau bab nyanyian tahu pula saya nak menyanyi sedap-sedap.

"Buat Sepahtu Reunion tau pula menyanyi, mendayu-dayu. Kalau dulu menyanyi lagu duet dengan arwah isteri, buat rehearsal betul-betul bagai nak rak. Tapi apabila mengaji tak reti... rasa teruk sangat," ujarnya.

Dalam pada itu Shuib berkata dia juga akan cuba mendidik anak-anak menjadi generasi yang celik al-Quran: "Saya harap boleh istiqamah dengan anak-anak (belajar al-Quran). Sebelum ni saya tak pernah cakap pun dengan anak-anak.

"Saya panggil mereka duduk depan saya. Saya tanya apa cita-cita mereka. Saya kata tak kisah apa pun cita-cita mereka asalkan pegangan kita ialah al-Quran. Itu yang akan menyelamatkan kita di dunia dan akhirat," katanya.

Shuib kini bergelar bapa tunggal selepas isterinya Siti Sarah meninggal dunia pada usia 37 tahun di Pusat Perubatan Universiti Kebangsaan Malaysia (PPUKM), Kuala Lumpur akibat Covid-19 pada 9 Ogos lalu.

Untuk makluman, Shuib dan arwah Siti Sarah mendirikan rumah tangga pada 26 Februari 2011. Pasangan itu dikurniakan empat cahaya mata iaitu Uwais Alqarni, 10, Dzahira Talita Zahra, 8, Ariq Matin, 6, dan Ayash Affan yang dikeluarkan daripada kandungan secara pembedahan pada 6 Ogos lalu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SEDIH USAHA 'PECAH TEMBOK' DIKECAM & TAK DIHARGAI" - NEELOFA

Kita semua mengetahui bahawa Noor Neelofa merupakan seorang pelakon, pengacara, berjaya dalam perniagaan, mempunyai jumlah pengikut ramai di laman sosial dan merupakan duta kepada banyak produk.

Malah ia sudah tentu kepopularitian yang dikecapi sebagai seorang selebriti berhijab menyebabkan apa sahaja yang dilakukan oleh Neelofa menjadi perhatian ramai.

Maka netizen juga banyak menegur Neelofa sekiranya melihat gaya fesyen yang dipakai olehnya tidak bersesuaian dengan imej seorang wanita berhijab.

Namun kadangkala komen dan kritikan oleh netizen kepada Neelofa adakalanya sehingga boleh menyakitkan hati.

Klik untuk gambar besar

Dek kerana itu, Neelofa mengakui agak sedih dengan komen-komen yang diterima, seolah-olah segala usaha yang dilakukannya dalam menaikkan martabat wanita berhijab tidak dihargai.

Meskipun begitu, ada juga netizen yang menghargai segala perjuangan yang dilakukan Neelofa.

"Saya sedih apabila netizen yang mengecam ini langsung tidak menghargai dan melihat usaha dalam memecahkan tembok wanita berhijab di Malaysia menghadiri forum ini.

"Saya cuba mengubah streotaip. Jangan ingat wanita bertudung tidak mampu ke depan. Malangnya apa yang mereka nampak semuanya negatif sehingga mengeluarkan kata-kata kesat dengan penampilan saya waktu itu.

"Saya kagum dengan sikap mereka yang tidak menghukum wanita bertudung. Mereka sangat terbuka dengan penampilan saya dan menghormati saya sebagai seorang wanita Islam.

"Apabila menyentuh mengenai fesyen, saya akui gemar bereksperimentasi dan setiap gaya yang diterjemahkan perlulah mengikut batas yang perlu dipatuhi.

"Jika dulu wanita takut dan tidak berani mengenakan tudung dan sering memberikan pelbagai alasan. Sekarang saya percaya dengan penampilan bertudung saya ini sedikit sebanyak dapat membuka mata dan mengubah perspektif mereka terhadap wanita bertudung.

"Saya percaya mereka yang mengkritik tidak tahu mengenai fesyen baru. Jadi, saya perlu beri mereka ruang untuk mengetahui gaya fesyen terkini dan lambat-laun mereka pasti dapat menerimanya," katanya.

Bak kata orang, kritikan itu adalah tanda sayang. Kadangkala memang teguran itu pedas dan sukar diterima, namun bila direnung kembali, akan ada kebenaran dan hikmahnya.

Neelofa juga harus bersikap lebih terbuka menerima teguran. Perlu diingatkan tanpa peminat, Neelofa tidak mungkin akan boleh berjaya seperti hari ini.

Apapun, tahniah kami ucapkan kepada Neelofa yang berusaha menaikkan martabat wanita berhijab. Semoga terus kekal istiqamah dalam perjuangan ini.

www.myartis.com / Sumber: Beautifulnara

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


JANNA NICK RISAU KES COVID-19: "KALAU COMPANY TU BAPAK KITA PUNYA BOLEH LA SELF LOCKDOWN"

"Self lockdown? Ntah la nak. Kalau company tu bapak kita punya boleh la self lockdown. Kalau tak, selagi tak positif selagi tu lah terpaksa keluar bekerja. Lagi satu, ingat berlakon ni boleh pakai mask ke? Ntah la, bukan nak merungut, kita ni risaukan orang lain, family. Takut kita ni jadi silent carrier..

"Sorry terpaksa luahkan.. Case dah mencanak-canak tetap tak nak total lockdown. Kita semua tahu perlaksanaan MCO 3.0 ni tak akan turunkan case pun. Sorry membebel. I'm just pissed off and sad," demikianlah tulis pelakon Janna Nick atau nama sebenarnya Nurul Jannah Muner menerusi muat naik di laman Instagram miliknya.

Melihatkan kes Covid-19 mencecah 7,000, Janna meluahkan rasa kesal apabila kerajaan tidak mengenakan Perintah Kawalan Pergerakan (PKP) secara menyeluruh bagi mengekang penularan virus berkenaan. Janna berkongsikan luahan kecewanya serta bimbang untuk keluar rumah. Katanya lagi, dia terpaksa keluar bekerja selagi tidak positif virus tersebut.

Klik untuk gambar besar

Dalam pada itu, Janna berkata pelaksanaan PKP 3.0 tidak membantu mengurangkan kes jangkitan dan hairan mengapa tidak melakukan total lockdown. Diakhir perkongsian itu, pelakon drama Marry Me Senorita itu turut mendoakan mereka yang terpaksa keluar bekerja agar sentiasa selamat dan dijauhi daripada virus berkenaan.

Terdahulu, sebuah sidang media KKM bersama MKN telah diadakan semalam di mana Datuk Seri Ismail Sabri Yaakob telah mengumumkan perlaksanaan PKP 3.0 dengan SOP yang lebih ketat.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AWIE DITIPU INDIVIDU DIANGGAP ADIK: "TAK MAHU TENGOK MUKA DIA"

Akui tidak mahu bertemu dengan individu yang telah menipunya baru-baru ini walaupun pihak terbabit ada mengajak untuk berbuat demikian, penyanyi Datuk Awie berkata, dia tidak mahu bertemu dengan individu tersebut kerana tidak mahu mengeruhkan lagi keadaan. Tambahan lagi katanya, individi yang menipunya itu bukan orang lain, tetapi seseorang yang telah dianggap sebagai adik selama ini.

"Saya bukan tidak mahu bertemu dengannya tetapi saya takut keadaan menjadi lebih buruk. Jadi lebih baik elak untuk bertemu. Saya kalau boleh dah tak mahu tengok muka dia. Saya tidak sangka orang yang dianggap seperti adik, sanggup buat saya macam tu. Apa pun saya sudah maafkan perbuatan dia, Cuma saya harap dia insaf dan tidak mengulangi perbuatannya itu," katanya.

Dalam perkembangan lain, Awie memberitahu sudah bersedia untuk membukukan perjalanan hidupnya sebagai anak seni. Katanya, tidak akan ada rahsia mengenai perjalanan seninya selama lebih tiga dekad sebagai anak seni, dan semuanya akan diceritakan dalam buku tersebut.

Klik untuk gambar besar

"Ada banyak yang belum saya ceritakan kepada umum, tetapi semuanya berkaitan saya dan tidak akan sesekali saya membuka aib individu lain yang pernah ada dalam hidup dan kerjaya saya. Sebelum ini sudah ada penulis yang mahu memulakan memulakan projek itu tetapi terpaksa ditangguhkan kerana syarikat penerbitan pula ditutup," ujarnya.

Bercerita mengenai Konsert Awie Romantika pada 15 Februari 2020 nanti, Awie berkata, konsert itu diadakan sempena meraikan sambutan jubli perak kerjayanya sebagai penyanyi solo. Konsert mega berkonsep teaterikal itu turut mengundang beberapa rakan seperjuangan, termasuk penyanyi Indonesia.

"Setakat ini, antara nama dalam senarai, termasuk Erra Fazira, Ziana Zain, Datuk Seri Siti Nurhaliza dan artis Indonesia. Belum pasti tetapi, ia masih dalam perbincangan kerana perlu diselaraskan mengikut kesesuaian tema," jelasnya.

www.myartis.com / Sumber & foto: Astro Gempak & Instagam Awie Wings

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BURGER BAKAR MAYA KARIN MULAI TUTUP HARI INI: "ADA PIHAK CUBA AMBIL KESEMPATAN"

"Penghantaran terakhir ini kepada Mahaad Taufiq Lil Atyam. Dengan ini, saya ingin mengumumkan burger bakar Maya Karin akan tutup bermula 1 Ogos (hari ini). Saya juga memberitahu tidak terbabit dengan mana-mana jenama burger. Ditambah, projek burger ini saya mulakan pada musim Perintah Kawalan Pergerakan (PKP) lalu untuk mengisi masa terluang.

"Sejujurnya, niat di hati memang ingin memperluaskan perniagaan burger bakar ini, tapi saya dapati ada pihak cuba mengambil kesempatan. Jadi, itu antara sebabnya saya buat keputusan untuk tutup terus," demikian kata pelakon Maya Karin, 41, yng terpaksa melupakan hasrat untuk meluaskan perniagaan burger bakar yang dirancang sebelum ini, berikutan ada pihak mengambil kesempatan terhadapnya.

Enggan mendedahkan secara terperinci, Maya akur terpaksa mengambil keputusan berat itu dan penghantaran terakhirnya didedikasikan di tempat pengajian anak yatim.  Bagaimanapun, pelakon filem 'Munafik 2' ini mengakui sangat terharu dan bersyukur perniagaan burger bakat itu sangat mendapat sambutan luar biasa sepanjang beroperasi.

Klik untuk gambar besar

"Terima kasih di atas sokongan anda semua yang tidak terhingga. Saya amat hargai segala sokongan yang diberikan itu," ucapnya.

Terdahulu, Maya secara tidak sengaja bergelar peniaga burger bakar sejak PKP dilaksanakan. Menurutnya, ia bermula apabila seorang rakan meminta dia menyimpan alat pembakar dan kiosk besar di kawasan kediamannya di Kampung Sungai Penchala, Selangor.

Sejak itu, permintaan terhadap burger bakar Maya semakin laris dan meluas sehingga dia akhirnya berfikir untuk membuka cawangan lain sebagai usaha mengembangkan perniagaan itu.

www.myartis.com / Sumber & foto: Harian Metro & Instagram Maya Karin

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PEMINAT DOAKAN LAUDYA CYNTHIA BELLA SEGERA BERTEMU JODOH

Nama pelakon Indonesia, Laudya Cynthia Bella menjadi bualan apabila bekas suaminya, Engku Emran Engku Zainal Abidin berkahwin dengan Noor Nabila Mohd Noor semalam.

Ramai peminat Laudya mendoakan agar dia segera bertemu jodoh dan memulakan kehidupan berumah tangga sekali lagi. dengan Dimas Beck.

Memetik portal Indonesia Liputan6, Laudya digosipkan bercinta bersama rakan artis senegara, Dimas Beck. Laudya dan Dimas pernah menjadi ahli kumpulan muzik, Bukan Bintang Biasa (BBB).

BBB yang ditubuhkan penyanyi dan komposer Melly Goeslaw pada 2006 turut dianggotai Raffi Ahmad, Ayushita dan Chelsea Olivia.

Klik untuk gambar besar

Bagaimanapun, kedua-duanya pernah menjelaskan hubungan mereka tidak lebih sekadar kawan baik biarpun sudah 15 tahun bersahabat.

Sementara itu, semakan di media sosial pelakon filem 'Syurga Yang Tak Dirindukan' itu mendapati Bella tidak memuat naik sebarang ucapan atau komen mengenai perkahwinan bekas suaminya itu.

Di Instagram story, Bella cuma memuat naik videonya dan juga perkongsian mengenai ceramah agama seperti mana yang sering dikongsikannya.

Untuk makluman, Laudya mendirikan rumah tangga dengan Engku Emran pada 8 September 2017, namun bercerai pada Julai tahun lalu. Perkahwinan mereka tidak dikurniakan cahaya mata.

www.myartis.com / Sumber & foto: Rotikaya, Harian Metro & Instagram Laudya Cynthia Bella

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MAMAT BUKA CERITA PASAL SEPAH: "AKU DAH AMPUNKAN AWAL 10 TAHUN LALU"

"Dalam dunia ni, ada satu je kawan saya yang datang rumah mak saya takkan marah iaitu Jep. Pada pandangan orang luar ye memang Sepah tengah banyak duit ketika itu, muka kitaorang bertahun keluar tv non-stop.

"Tapi bila kita bergaduh pasal kerja, pasal attitude saya dan semua ada masalah masing-masing, kita ada alasan yang tersendiri. Bila saya kehilangan kawan saya tu, saya dah tak tahu nak cari kawan yang sebaik mana lagi macam diorang ni. Mereka terlampau baik dalam hidup saya.

"Tapi itu mungkin kesilapan saya, masa ataupun orang sekeliling yang mengapi-apikan tapi saya tidaklah mahu menyalahkan orang sekeliling. Semuanya berbalik kepada diri sendiri. Lama kami sunyi tapi kita tak pernah bertengkar atau bertumbuk. Saya tiada persoalan buat mereka sebab mereka dah jawab segalanya.

Klik untuk gambar besar

"Cuma saya nak diorang tahu, satu hari nanti apa itu erti persahabatan dan mereka tahu betapa sayangnya saya pada mereka. Sebab mereka berdua ni saya letakkan ke depan walaupun saya pernah ada group lain. Bagi saya mereka tiada dosa dengan saya. Jangan satu hari nanti mereka mati mereka bagi tahu isteri mereka ada dosa dengan Mamat.

"Aku nak korang tahu hari ni yang korang takda dosa dengan aku. Dengan apa yang terjadi walau korang pernah hancurkan nama aku satu ketika dulu, aku nak korang mati nanti korang cakap kat bini korang tak perlu minta maaf dengan Mamat sebab aku dah ampunkan awal 10 tahun yang dulu.

"Sebab kita pernah janji kita nak mati sanma-sama. Kau mati aku duduk sebelah liang lahat kau. Itu saya pernah cakap dengan Jep," kata pelawak Mamat Sepah jujur yang berkongsi kisah mengenai perpecahan kumpulan lawak Sepah yang dianggotainya bersama Jep dan Shuib lebih kurang 10 tahun yang lalu.

Menurut Mamat, dia mengakui kehilangan sahabat baik amat perit baginya namun tetap akur dengan segala yang terjadi. Kisah tersebut dikongsikan oleh Mamat menerusi program bual bicara, Rumah No 107 yang disiarkan di saluran Astro Warna.

Dalam pada itu, Mamat atau nama sebenarnya Mohd Noor Murad mengakui dia sentiasa mendoakan yang terbaik buat Sepahtu meski dia pernah menganggotai kumpulan lain sebelum ini. Pada masa sama, Mamat turut mendedahkan bahawa dia tidak pernah berdendam atau menyimpan perasaan terhadap dua sahabat baiknya itu.

Mamat, Jep dan Shuib menubuhkan kumpulan Sepah ketika menyertai program Raja Lawak musim ke-3. Bagaimanapun, Mamat telah disingkirkan daripada kumpulan tersebut pada 2012 atas sebab-sebab tertentu.

www.myartis.com / Sumber: Media Hiburan

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ROSLIN HASHIM KAHWIN KALI KETIGA

Bekas pemain badminton negara, Muhammad Roslin Hashim akhirnya mengakui yang dia sudah berkahwin baru pada akhir tahun lalu. Dengan perkahwinan terbarunya itu, Roslin telah berkahwin sebanyak tiga kali, tetapi sudah bercerai dengan dua isterinya yang lain.

“Ya, saya sudah kahwin baru...akhir tahun lalu.

“Saya tak boleh cakap siapa isteri saya demi menghormati keluarga orang rumah (isteri) saya. Saya juga berharap perkahwinannya kali ini adalah yang terakhir,” kata Roslin seolah mahu menyembunyikan sesuatu.

Gambar wanita yang didakwa menjadi isteri Roslin
Klik untuk imej besar...

Roslin ditemui media selepas selesai prosiding perbicaraan secara tertutup kes tuntutan ganti rugi perkahwinan sebanyak RM53,460 yang dikemukakannya terhadap bekas isteri daripada perkahwinan pertama yang hanya bertahan selama 12 hari, Faizah Mohamad, 35, di Mahkamah Tinggi Syariah, semalam.

Hakim menetapkan 22 Mac ini sebagai tarikh menyambung perbicaraan termasuk tambahan empat saksi.

Untuk makluman, Roslin, 37, sebelum ini pernah berkahwin buat kali kedua dengan Pengarah Pemasaran Perbadanan Kemajuan Filem Nasional (Finas), Nurhayati Othman, 39, pada 9 Julai 2010 sebelum menceraikan isterinya itu 28 hari kemudian.


HINA & KUTUK AWIE - EDRIE SELAR, KATA SEBAHAGIAN 'SENDU', TAK LAKU & TAK ADA KERJA

"Bagaimanapun apabila Awie mengeluarkan kenyataan dan pandangannya dimuatkan di laman sosial miliknya mengenai isu terbabit, ramai peminat kumpulan BTS yang rata-ratanya masih muda masuk dan mengecam Awie. Membaca kutukan dan hinaan diberikan dalam hati saya mereka masih mentah dan tidak faham apa yang cuba disampaikan tetapi berani memberikan kata-kata pedas.

"Perkara itu tidak sepatutnya dilakukan seorang budak kepada orang tua. Rasa hormat mereka langsung tidak ada," demikian ujar komposer dan pemuzik Edrie Hashim yang menyelar peminat yang menghina dan mengutuk penyanyi utama kumpulan Wings, Datuk Ahmad Azhar Othman atau Awie.

Sebelum ini, Awie mempertikaikan Menteri Belia dan Sukan, Syed Saddiq Syed Abdul Rahman yang mahu membawa masuk kumpulan popular Korea, BTS ke negara ini kerana menelan belanja RM4.2 juta bagi melaksanakan kempen Tahun Melawat Malaysia.

Edrie menerusi video yang muatnaik di laman sosial berkata, kebanyakan peminat yang menghina dan mengutuk Awie itu masih mentah dan terlalu muda. Katanya, mereka hanya 'gilakan' artis dari Korea dan tidak memahami isu dalaman industri tempatan yang cuba diketengahkan Awie.

Menurutnya, setiap orang mempunyai pandangan dan pendapat sendiri membabitkan kenyataan dikeluarkan Syed Saddiq yang mahu membawa BTS mengadakan konsert di sini sebagai sebahagian kempen Tahun Melawat Malaysia.

Katanya, dalam hal terbabit Awie mempunyai sebab untuk berasa marah dan penyanyi rock itu mempunyai 'isi' tepat serta betul membabitkan isu terbabit. Kata Edrie, mereka yang menghina Awie disifatkan tidak mempunyai jati diri apatah lagi mahu menyokong karier artis tempatan.

"Mereka mempertahankan BTS seperti mereka orang Korea. Mereka itu berangan, sedangkan BTS anggap peminat di sini sama seperti peminatnya di Sri Lanka, India mahupun Myanmar.

Klik untuk gambar besar

"Cara mereka kutuk menunjukkan mereka tidak tahu apa yang berlaku dalam industri muzik tempatan. Mereka hanya nampak dan tengok dari mata kasar dan semangat untuk menaikkan nama penggiat muzik tempat langsung tidak ada. Melihat perkembangan ini buat saya sedih," tuturnya.

Menurutnya, sebahagian besar peminat BTS mengutuk Awie sudah 'sendu', tidak laku dan tidak ada kerja serta disebabkan itu dia sengaja mengeluarkan kenyataan seperti itu bagi meraih perhatian.

"Masalahnya yang mereka kata begitu adalah Awie yang popularitinya bukan setakat dalam kalangan mereka sekarang ini tetapi juga zaman ibu bapa mereka. Mereka boleh kutuk seorang ikon muzik negara. Langsung tak ada rasa hormat atas pencapaian diperoleh Awie," ujarnya.

Edrie berkata, dia tidak terkejut kerana selalunya itulah yang sering berlaku di Malaysia dan apa saja pencapaian yang diraih selepas lima atau enam tahun orang sudah lupa.

"Tahu sebab apa ia berlaku kerana kebanyakan penggiat seni tempatan walaupun sudah mencipta kejayaan dan mengharumkan nama negara tetapi ramai yang tidak kaya. Ramli Sarip pernah berkata kita tidak boleh samakan industri muzik Korea dengan Malaysia, sebab Malaysia ada banyak benda salah.

"Pemikiran salah, pengurusan muzik salah dan politik kita juga salah yang menyebabkan kita susah untuk berkembang. Namun perkara seperti ini budak-budak yang gilakan artis K-pop tidak akan faham dan tak mahu faham," katanya.

www.myartis.com / Sumber: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"APA YANG PELIK DIA SUDAH CERAIKAN... SEKARANG, DIA TARIK BALIK"  - LUFYA

Nampaknya kemelut rumah tangga terus berpanjangan apabila suami kepada pelakon Lufya Omar iaitu Che Muhammad Hafiz Che Baharum enggan menceraikan isterinya. Ditanya berhubung perkara tersebut, Lufya memberitahu dia keliru apabila suaminya itu menukar pendirian dengan menolak untuk bercerai sedangkan sebelum ini suaminya itu mengeluarkan kenyataan sudah menceraikannya ketika ditemubual beberapa media.

Kenyataan itu diberikan Lufya sewaktu ditemui selepas sebutan pertama kes cerai yang berlangsung di Mahkamah Rendah Syariah Daerah Petaling Jaya, Selangor, 3 petang semalam: "Saya tak boleh nak komen banyak kerana kes ini belum selesai. Apa yang pelik dia sudah ceraikan saya menerusi WhatsApp dan memaklumkan perkara itu kepada beberapa media. Sekarang, dia tarik balik dan cakap tak mahu ceraikan saya".

Lufya atau nama sebenarnya Lutfyah Sheikh Omar, 34, menzahirkan rasa syukur kerana diberi kekuatan untuk membawa puteri tunggalnya bertemu Che Muhammad Hafiz: "Alhamdulillah, hari ini saya dapat kekuatan bawa Laana Haura untuk bertemu bapanya selepas beberapa bulan tidak bersua muka. Saya mahu anak saya dapat kasih sayang daripada bapanya. Tadi pun, berkali-kali Laana Haura panggil bapanya. Apa pun terjadi, dia tetap bapa kepada anak saya," katanya.

Klik untuk gambar besar

Sementara itu, Che Muhammad Hafiz, 29, enggan mengulas lanjut ketika ditanya mengapa menolak untuk bercerai. Ditanya mengenai anak, Che Muhammad Hafiz berkata dia tidak akan pisahkan Laana Haura daripada ibunya: "Saya tidak boleh ulas lanjut. Peguam menasihati saya supaya mengikut prosedur yang ditetapkan mahkamah. Sebagai bapa, saya tahu tanggungjawab saya dan takkan abaikan anak. Pada masa sama, saya tidak akan pisahkan dia dengan Lufya".

Lufya hadir ke mahkamah bersama peguamnya, Fadhlina Sidek manakala Che Muhammad Hafiz pula bersama peguamnya, Muhammad Hilmi Musa. Hakim Syarie, Shukran Yusof menetapkan tarikh sebutan semula pada 10 Disember 2019. Kedua-dua pihak perlu melantik Jawatankuasa Pendamai (JKP) masing-masing dan mahkamah juga akan melantik JKP dari Pejabat Agama Islam Daerah Petaling. Sebelum ini, perbicaraan berlangsung pada 16 Oktober namun Che Muhammad Hafiz tidak hadir atas sebab tertentu. Untuk makluman, pasangan Lufya dan Che Muhammad Hafiz berkahwin pada 26 November 2016 dan isu pergolakan rumah tangga mereka mula menjadi perbualan ramai sejak Oktober 2018.

www.myartis.com / Sumber: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIKUTUK BURUK SEJAK KECIL SAMPAI SEKARANG - SITI SARAH KONGSI KISAH HIDUP

Menerusi laman Instagram isteri kepada Shuib Sepahtu, Siti Sarah Raissuddin, dia telah memuatnaik gambar screenshot komen dua orang pengguna IG yang mengkutuknya buruk dan bercerita panjang mengenai pengalamannya ketika dihina dan dikutuk lebih-lebih lagi hidungnya sejak kecil lagi sehinggalah ke hari ini.

"Saya teringin sangat nak tau, sebagai manusia biasa, apakah yang akan anda lakukan sekiranya orang mengutuk dan meghina pada rupa anda?

"Perkara ini berlaku pada saya bukan dari semalam atau dua tiga tahun lalu, perkara ini sudah lama berlaku dalam hidup Saya, saya mula menyedari yang saya tak sama macam orang lain seawal saya bersekolah ... Alah di panggil hodoh, badak! Apa lah sangat ..

"Pada awal tadika ada budak panggil saya "hidung awak macam BABI" saya marah dan pangil die nenek kebayan.. hahahahah lalu budak tu marah dan menagis sebab saya panggil die nenek kebayan .. Ha biasa la budak2..

Masuk sekolah rendah sama jugak .. Tapi dah biasa, masuk sekolah menengah hampir setiap hari kene ejek HIDUNG HIDUNG HIDUNG, sampai kadang-kadang mengelak nak naik bas, tunggu dah tak ramai, baru naik bas..

"Nasib baik ada kawan @yatie_zul n @azucarmoreena die orang cakap, kau ala-ala black, pernah terlintas d hati (aku nak pergi buat hidong) supaya orang dah tak boleh cakap lagi..

Tapi pikir-pikir balik, orang tak kan berhenti bercakap, cantik macam mana pon orang tetap akan kutuk, bila dah kawin bersalin lagi orang kutuk gile-gile gemok, hidong besa, macam-macam lagi..

"Ini bahagian cerita saya yang sebenarnya, banyak lagi tapi panjang sangat kalau saya nak tulis hahahah.. Saya tak penah bercakap pon pasal bende ni.. Cuma kadang-kadang terkesan jugak tapi saya akan pikir macam ni (AKu ada 3 orang anak yang menganggap aku perempuan paling cantik dalam dunia hahahah dan aku ada suami maharajalawak hahahah memang bahagia hidup aku....) sekian," cerita Sarah mengenai kisah hidupnya.

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


MILIKI AL-QURAN BERIDENTITI SENDIRI - NEELOFA SASAR LEBIH 30,000 JUALAN UNTUK WAKAF

Selebriti terkenal, Noor Neelofa meluahkan rasa syukur apabila hasratnya untuk mencetak Al-Quran untuk tujuan wakaf akhirnya terlaksana, selepas hampir dua tahun tertangguh. Kata Neelofa, Al-Quran beridentiti sendiri itu telah pun berjaya dicetak dengan kerjasama Yayasan Restu.

"Kami rancang menghasil dan mencetak Al-Quran ini sudah lama, kurang lebih dua tahun juga namun progresnya bergerak perlahan disebabkan kami mahu mencari pencetak yang benar-benar mencapai semua kriteria yang diinginkan.

"Akhirnya kami bertemu dengan Yayasan Restu yang memiliki pengalaman yang luas dalam bidang seni mushaf dan kesenian Islam melebihi 30 tahun. Yayasan tersebut juga menguruskan Kompleks Nasyrul Quran iaitu Pusat Pencetakkan Al-Quran yang kedua terbesar di dunia," tuturnya.

Klik untuk gambar besar

Dalam pada itu, Neelofa berkata Al-Quran itu istimewa kerana memiliki ciri khas dengan rekaan Kiswah Kaabah yang dihasilkan dengan konsep mushaf mufiq.

Tambah Neelofa lagi, dia mensasarkan 30,000 untuk jualan yang juga boleh dibeli untuk tujuan waqaf ke pusat tahfiz, masjid atau surau. Difahamkan, Al-Quran terbitan PKN dan kerjasama Yayasan Restu ini dijual pada harga RM200.

"Al-Quran ini tidak dijual di luar dan hanya boleh didapatkan menerusi PKN. Sesiapa yang ingin membeli untuk tujuan waqaf juga kami akan bantu edarkan sumbangan mereka ke mana-mana madrasah, pusat tahfiz atau termasuk mereka yang memerlukan," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


WAJAH-WAJAH SEBENAR ZIONIS

BILA HATI DAH BUSUK...

Klik huruf (f) atau klik full screen untuk besarkan...

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"HUBUNGAN KAMI AGAK RUMIT" - NORA DANISH

Sebelum ini ramai yang tertanya-tanya mengenai status hubungan Nora Danish dan Nedim Nazri selepas gambar mereka bercuti di Bali, Indonesia tersebar.

Terkini Nora tampil menjelaskan ketika ini hubungan cintanya bersama duda itu adalah sesuatu yang sangat rumit namun dalam masa yang sama menyatakan mereka mungkin akan berkahwin.

"Sebenarnya situasi kami sangat rumit ketika menjalinkan hubungan cinta dan sebab itu kami mengambil.keputusan untuk berpisah bagi menyelesaikan beberapa masalah. Jujurnya kami memang berkawan dan Alhamdulillah sudah 80 peratus masalah sudah diselesaikan.

"Selepas satu demi satu dapat diselesaikan, situasi hubungan kami berbeza walaupun status kami hanya kawan. Bagaimanapun saya harap orang ramai jangan terkejut sekiranya kami membuat keputusan untuk berkahwin," ujarnya dipetik sebagai berkata.

Selain itu Nora turut menjelaskan gambar mereka bersama ketika di Bali adalah kerana mereka menghadiri majlis hari jadi teman mereka. Kata Nora, kawan-kawan Nedim pun adalah kawan dia juga.

"Memang kami ke Bali. Kawan-kawan saya ialah kawan-kawan Nedim juga. Sebab itu kami bercuti semula. Dan kebetulan saya berjumpa dengan Bunga dan teruja mahu bergambar dengannya. Ashraf pula bergambar dengan Nedim. Perkara itu buatkan orang ingat kami berdrama pula. Sedangkan kami memang sudah berpisah," jelasnya.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


KONGSI FOTO PUNGGUNG 'MELENTIK' - SAKINAH DIKECAM, 'BERBAJU TAPI BOGEL'

Pelakon Sharifah Sakinah nampaknya sekali lagi menerima kecaman mengenai penampilan apabila kali ini berkongsi sekeping foto yang memaparkan dirinya melakukan pose dengan menayangkan bahagian punggungnya di laman Instagram.

Rata-rata netizen seperti tidak senang apabila melihat tindakan Sakinah yang didakwa seolah-olah sengaja mahu menunjuk bahagian badan yang tidak sepatutnya kepada umum: "Ni lah yang kita gelarkan berbaju tapi bogel. - "Hmm..dah macam tak pakai baju dah aku tengok. - "Nak tayang jub* ke mende. - "Tak ada rasa malu ke?," tulis sebahagian netizen di ruangan komen.

Bahkan, ada juga yang menyatakan mahu berhenti daripada terus menjadi pengikut di Instagram apabila Sakinah kerap berkongsi gambar seksi: "Kerap-kerap naik gambar macam ni hang kak oi, aku unfollow hang je lah. Kenapa tunjuk 'benda' you," tulis salah seorang pengikutnya.

Klik untuk gambar besar

Biarpun dihujani pelbagai komen yang tidak senang dengan posting tersebut, ada juga netizen yang mengambil pendekatan untuk menasihatinya. Katanya, teguran yang diberikan kerana atas dasar tanda kasih dan sayang.

"Bukan nak jadi ustazah dan saya tahu hidayah tu milik Allah tapi kita sendiri pun kena cari hidayah. Tegur sebab sayang. Saya harap Kak Kinah boleh perlahan-lahan kurangkan gambar seksi. Sekarang, kita tak nampak. Ya seronok dapat body goals, tapi sampai bila?," katanya.

Posting tersebut menerima lebih 20,000 tanda suka. Sebelum ini juga, Sakinah kerap mencuri tumpuan netizen dengan perkongsian foto-foto yang mengundang kecaman apabila memuat naik gambar seksi.

www.myartis.com / Sumber & foto: Astro Gempak & Sharifah Sakinah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


UPDATE FOTO 'FREEHAIR' LAGI - NETIZEN PERLI LIYANA JASMAY

Nampaknya pelakon Liyana Jasmay diliht kini semakin berani berkongsi gambar-gambarnya tanpa memakai tudung di media sosial miliknya. Bermula dengan TikTok yang dirakamkan, kini dia berkongsi pula gambar-gambar bersama Intan Ladyana ketika sedang bercuti di Gold Coast, Australia, tanpa mengenakan tudung.

Perkongsian gambar-gambar tersebut rata-ratanya mendapat kecaman daripada netizen yang menganggap dia tidak menghormati agama Islam. Liyana Jasmay mula mengambil keputusan bertudung pada akhir bulan Julai 2017. Dalam satu temu bual bersama wartawan hiburan, dia memberitahu bahawa dia nekad tampil dengan imej menutup aurat. Tambah Liyana, suaminya juga bersyukur dengan keputusan yang dibuat.

Pada peringkat awalnya, Liyana mengenakan tudung penuh tetapi lama-kelamaan cara dia memakai tudung berubah menampakkan leher dan ada ketika menampakkan telinganya. Kini Liyana Jasmay mengambil keputusan untuk membuka tudung sepenuhnya.

Klik untuk gambar besar

www.myartis.com / Sumber: Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KES COVID-19 MENINGKAT - FARADHIYA AKUI IBUNYA RISAU, DISURUH TERBANG KE LONDON

Semua sedia maklum mengenai kes jangkitan Covid-19 di Malaysia yang semakin tinggi. Dek kerana itu, penyanyi dan pelakon Faradhiya mengakui perasaannya memberontak ingin saja ke London untuk bersama ibunya di sana kerana terlalu bimbangkan jumlah kes tersebut.

Farahdhiya atau nama sebenarnya Faradhiya Mohd Amin, 37, berkata, ibunya pun ada menyuruh dia dan abangnya ke sana, namun apakan daya kerana negara buat masa ini menutup pintu sempadan.

"Ibu saya terlalu risau mengenai keadaan kami di sini hingga suruh tinggal bersamanya di sana buat masa ini sehingga keadaan reda. Alangkah baiknya jika hal itu mudah, nak terbang sekarang pun susah," katanya.

Faradhiya memberitahu, dia kecewa dengan sikap segelintir rakyat negara yang tidak ambil berat mengenai prosedur operasi standard (SOP) yang ditetapkan ketika ini.

Klik untuk gambar besar

Menurutnya, dia sehingga takut untuk membaca berita mengenai Covid-19 yang baginya tidak berkesudahan. Dia sedih terbaca mengenai kematian walaupun bukan orang terdekatnya.

"Takut untuk mendengar keputusan harian Covid-19. Saya takut melihat kes kematian semakin hari semakin meningkat. Saya sedih memikirkan orang-orang yang kehilangan orang tersayang.

"Saya juga susah untuk tidur malam apa memikirkan mengenai perkara itu. Ya, mereka bukan bapa saya, bukan juga ibu saya, bukan adik-beradik saya atau ahli keluarga saya, tapi saya tetap rasa, saya tetap menangis sebab saya ada hati dan perasaan," jelasnya.

Dalam pada itu, Faradhiya berdoa supaya semua pihak berganding bahu menangani bersama penularan kes jangkitan sekarang. Tambahnya lagi, dia yakin ramai sudah tidak sanggup berjauhan dengan ahli keluarga.

"Kasihanilah barisan hadapan semua, sebelum mereka rebah buatlah sesuatu. Kasihanilah kami semua, tak takutkah jika perkhidmatan kesihatan negara kita lumpuh?

"Tolong laksanakan Perintah Kawalan Pergerakan (PKP) seperti yang pertama dulu. Kita sudah tidak mampu berdepan kehilangan lebih banyak nyawa. Kita semua rindu keluarga kita, kawan-kawan kita, terlalu rindu.

"Kita perlu akhiri semua ini supaya kita semua dapat berjumpa mak ayah, adik-beradik, kawan-kawan kita semula. Supaya kita dapat bekerja dan hidup seperti dulu. Ya, ia akan ambil masa tapi kita perlu lakukannya dengan lebih teratur," ujar Faradhiya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


'BABY BUMP', EMOJI BOTOL SUSU - REMY ISHAK NAFI ISTERI KINI SEDANG HAMIL

"Sebenarnya anak ada empat orang…tapi anak kucing lah. Memang haritu kecoh tentang isteri saya mengandung, kami tergelak-gelak bila baca. Belum ada rezeki lagi lah, tak ada pun, tak ada isi lagi belum ada rezeki.

"Tunggu la nanti if ada rezeki, tahun depan ke," itulah kata pelakon Remy Ishak yang akhirnya tampil memperjelaskan segala 'teori' yang telah berlegar di fikiran peminatnya berkenaan kehamilan isterinya, Ezza Yusof.

Kecoh di media sosial minggu lalu apabila ramai netizen mendakwa ternampak 'baby bump' dalam sebuah video milik isteri Remy Ishak. Kebanyakan netizen mendakwa terdapat perubahan bahagian perut dalam satu sebuah video Ezza yang sedang memperagakan sepasang kasut jenama miliknya.

Susulan itu, ramai yang mengucapkan tahniah kepada pasangan berkenaan biarpun tiada sebarang pengesahan daripada kedua-dua pihak.

Malah, rakan artis iaitu pelakon Fasha Sandha dilihat ada meninggalkan komen seolah memberi bayangan isteri Remy Ishak kini sedang berbadan dua apabila mengatakan beg tangan yang digayakan Ezza seperti memberi petanda baik. Malah, Fasha turut meletakkan emoji botol susu, seolah pasangan itu bakal menimang cahaya mata.

Klik untuk gambar besar

Menurut Remy, ketika mendapat tahu mengenai reaksi netizen di posting tersebut, kedua-dua mereka hanya mampu ketawa dan pada masa sama terhibur. Jelasnya, kedua-dua mereka ketika ini juga tidak terlalu memikirkan soal anak memandangkan masing-masing agak sibuk dengan kerjaya.

"Lagi pun dua-dua sibuk dalam karier masing-masing. Isteri sibuk dengan perniagaan nak pula dekat Ramadan ni. Saya pula sibuk dengan penggambaran, so kami sendiri tak ada masa nak fikir ada anak. Ada la terfikir, tipulah kalau tak fikir langsung. Taoi tak terlalu berat untuk kami fikirkan," ujarnya.

Ditanya sama ada timbulnya rasa geram apabila netizen membuat spekulasi sebegitu, Remy merasakan yang mereka hanya mahu mengambil tahu.

"Tak geram sebab mereka tak tahu, jadi mereka nak tahu. Saya pun gelak sebab wife kuat makan tapi dia cakap bukan. Baju yang dipakai besar.

"Kalau betul ada, saya pun happy nak share dengan semua orang. Anak lelaki ke anak perempuan, of course saya happy. Tunggu la tahun depan ke, tahun ni macam tak ada 'cahaya' je. Doa-doakan," tuturnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MAWAR RASHID: "DARI KECIL TAK ADA... TERINGIN RASA MACAM MANA KASIH SAYANG AYAH"

Menerusi perkongsian di laman Instagram, pelakon Mawar Rashid telah meluahkan isi hatinya yang mengimpikan kasih seorang bapa. Mawar mendedahkan dia kehilangan bapa sejak kecil dan dibesarkan oleh ibu kesayangannya.

"Dari dulu selalu duk berangan, nak dapat kasih sayang seorang ayah dari bapa mertua.. Tapi Allah S.W.T tak izinkan. Mawar kenal abang time tu arwah bapa dah takde..

"Mawar dari kecik dah takde ayah. Mummy Mawar lah ayah, mummy lah ibu.. Sbb tu mummy Mawar garang naw2. Teringin jugak nk rasa mcm mana dapat kasih syg dari seorang ayah.. tapi skrg Mawar doa & usaha agar Mawar dapat masuk Syurga.. sebab Mawar nak jumpa arwah papa Mawar, and arwah ayah mertua Mawar, bapak," coretnya.

Dalam entri tersebut, isteri kepada pelakon Raf Yaakob itu turut mengucapkan selamat hari jadi buat arwah bapa mentua dan mengirim doa sebagai tanda rindu.

Klik untuk gambar besar

"Today hari jadi bapak.. happy birthday bapak.. bapak tak sempat tgk Rafael & Cinta.. kalau bapak ade, mesti bapak manjekan dua si radens ni.. I don't why I feel like I miss you so much. Al-Fatihah.

"Btw, baby tu muka sbijik Cinta version boboy kan baby tu @rafyaakob masa kecik," tulisnya.

Untuk makluman, Mawar mendirikan rumah tangga bersama Raf pada November 2017. Hasil perkahwinan itu, pasangan ini dikurniakan dua cahaya mata, Raden Muhammad Rafael dan Raden Seri Rosabella Cinta.

Raf yang merupakan adik kepada peenyanyi, pelakon dan cef selebriti Fazley Yaakob itu sebelum ini telah dikurniakan dua zuriat hasil perkahwinan yang terdahulu iaitu Rayyan dan Raysaa.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MASALAH RUMAH TANGGA BELUM SELESAI - EZANY NIZARIFF 12 KALI TURUN NAIK MAHKAMAH

Krisis rumah tangga Ezany Nizariff dan isterinya, Lizda Nuriyanti sudah hampir setahun dan masih lagi belum bertemu dengan jalan penyelesaiannya.

Sikap isterinya yang membuat keputusan untuk terus lari daripada muka pengadilan membuatkan Ezany bingung kerana beliau sebenarnya sudah 12 kali turun naik mahkamah.

"Rasanya sejak kes tersebut heboh diperkatakan saya sudah 12 kali turun naik Mahkamah Syariah. Tapi hanya pihak saya sahaja yang hadir tanpa kehadiran pihak di sana (isteri).

Klik gambar untuk size besar

"Tapi sampai bila nak menyorok? Waran tangkap pun sudah dikeluarkan ke atasnya dan lambat-laun dia perlu hadir juga ke mahkamah untuk menyelesaikan masalah kami," ujar Ezany dipetiki sebagai berkata.

Menurut Ezany, beliau juga hampir ditahan oleh pihak polis apabila Lizda telah membuat laporan polis dan menuduh beliau mencuri sebuah kereta.

Malah, isteri beliau memanfaatkan situasi tersebut dan telah merampas serta membawa pergi anak bongsu mereka. Sehingga kini, Ezany tidak pernah lagi bertemu atau mengetahui perkembangan terkini tentang anak bongsunya itu.

Dalam pada itu, Ezany meminta isternya tidak terus lari daripada masalah. Pada masa yang sama, Ezany menegaskan beliau akan menuntut hak penjagaan anak mereka.

"Sebab itu saya nak minta dia (isteri) tampil ke mahkamah dan selesaikan masalah ini. Melarikan diri tidak menyelesaikan apa-apa masalah pun sebenarnya. Saya tetap akan tuntut hak penjagaan anak menggunakan saluran yang betul. Itu sahaja yang saya fikirkan buat masa ini," jelasnya.

Rumah tangga Ezany retak apabila isterinya berlaku curang dengan lelaki lain dan aktor tersebut turut menjumpai bukti isteri beliau sememangnya sedang menjalinkan hubungan sulit.

Untuk rekod, Ezany dan Lizda bernikah pada tahun 2007 dan hasil perkahwinan mereka dikurniakan dua orang cahaya mata iaitu Rayyan Harraz, 4, dan Hayden Harraz, 2.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


RAKAM LAGU RAYA - ALIFF SYUKRI KENA KECAM, ANTARANYA 'GIANT DORAEMON'

Jika sebelum ini jutawan komestik, Datuk Seri Vida menyanyi lagu raya berjudul 'Lavida Raya', kini tiba giliran usahawan kosmetik, Datuk Seri Aliff Syukri pula berkongsi sepotong video di sebalik tabir rakaman lagu rayanya yang terbaharu.

Dalam video berkenaan, Aliff bersungguh-sungguh memperdengarkan suara asalnya tanpa iringan lagu: "Sila komen jujur. Sedap tak suara saya?? Nak duet dengan siapa korang teka? Saya yakin dan pasti suara saya paling merdu untuk didengar.

Difahamkan lagu raya berjudul 'Jom Raya' itu mendapat sentuhan daripada Amy Ukays dan bakal menggandingkan beberapa penyanyi tempatan lain antaranya Zizi Kirana dan Nursajat. Bagaimanapun, video berdurasi 17 minit itu mendapat kecaman daripada netizen yang rata-ratanya mengutuk suara Aliff.

Klik untuk gambar besar

"Ini suara ke bangau," soal salah seorang netizen. - "Suara Dato' mengimbau kenangan saya tengok cerita Doraemon kecil-kecil. Iaitu suara Giant gemuk," tambah pengguna lain. - "Kelaut kelaut kelaut! Belakon keras nyanyi pun hancur," sahut pengguna lain pula.

Biarpun dikecam, Aliff masih merendah diri dan menyatakan dia masih dalam proses belajar untuk mengasah teknik nyanyiannya dari semasa ke semasa. Sebelum ini, Aliff pernah muncul dengan beberapa single antaranya 'Abang Nak Tegur', 'Bobo Dimana' dan 'Biar Apa Orang Kata'.

www.myartis.com / Sumber, foto & video: Astro Gempak & Instagram Aliff Syukri

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ASHIRA TAMPIL BERHIJAB, MOHON DOA SUPAYA KEKAL

Penyanyi Ashira Aziz menerusi muat naik di laman Instagram telah berkongsi foto dirinya memakai hijab dengan kapsyen: "No matter what stage you are on,it all counts for Allah. At least you are trying. #covidsurvivor #thankful #greatful #blessed," tulisnya.

Isteri kepada penyanyi Bad Indigo ini ketika dihubungi berhubung perkongsian tersebut, berkata dia perasaan untuk berhijab dan menjadi lebih baik tiba-tiba muncul ketika dia menjalani rawatan dan kuarantin kendiri selepas dijangkiti Covid-19 sekitar penghujung Julai lalu.

"Saya masih belajar untuk ke arah itu (berhijab) dan tidak berani untuk berjanji 100 peratus mengatakan saya telah berhijab penuh. Apa-apa pun saya akan cuba yang terbaik.

"Masa saya sakit baru-baru ini (positif Covid-19), saya tertanya-tanya sama ada saya akan hidup lagi atau tidak pada keesokan hari. Saya sempat bertaubat atau tidak? Biasalah kita manusia biasa yang tidak pernah lari daripada melakukan kesalahan.

"Tiap-tiap malam saya terfikir tentang perkara itu (kematian). Lebih-lebih lagi apabila saya susah hendak bernafas sehingga saya menjadi takut," jelas Ashira atau nama lengkapnya Sharifah Nur Ashira Syed Abdul Aziz.

Klik untuk gambar besar

Kata pelantun lagu 'Di Ombak Resah' itu lagi, suatu hari ketika bersendirian di dalam bilik, dia membelek-belek aplikasi jualan secara dalam talian dan tertarik dengan beberapa helai tudung yang dijual pada harga murah.

"Mungkin Allah SWT nak gerakkan hati saya ketika itu. Saya rasa cantik sangat tudung tersebut dan harganya juga murah iaitu serendah RM5 sehelai. Jadi saya beli beberapa helai. Ketika memotong gelang selepas disahkan bebas daripada Covid-19 baru-baru ini, saya telah mula berhijab, tetapi tidaklah sempurna lagi," katanya.

Ujar penyanyi berusia 36 tahun itu lagi, beberapa kejadian yang berlaku disekelilingnya termasuk kematian ibu tirinya, Norma Ariffin dan pemergian rakan artis iaitu penyanyi Siti Sarah Raissuddin akibat Covid-19.

Mengakui berasa agak 'malu' untuk mendedahkan imej terbaharunya itu, Ashira berharap selepas ini jika hendak keluar rumah, dia akan tetap mengenakan hijab di kepalanya dan memohon doa daripada peminat untuk membulatkan hati menutup aurat.

"Selain terkesan akibat diri sendiri dijangkiti Covid-19, pemergiaan beberapa insan yang saya kenali seperti Mak Norma (ibu tiri) dan Siti Sarah turut meninggalkan keinsafan dalam diri. Kalau Allah SWT restui saya, benda itu (menutup aurat) akan berlaku juga. Insha-Allah," tuturnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MAIN BADMINTON DENGAN KONTAK RAPAT PESAKIT COVID-19 - WANY HASRITA MENGGIGIL BUAT 'SWAB TEST'

"Hari Selasa lalu, saya ada buat swab test Covid-19 sebab saya ada bermain badminton dengan kawan yang mempunyai contact rapat pesakit Covid. Ahad malam lalu dapat tahu.

"Sepatutnya saya kena tunggu keputusan ujian saringan kawan saya itu memadangkan dia kira lapisan kedua tapi saya ambil langkah berjaga-jaga dengan batalkan semua kerja pada Isnin.

"Sebabkan saya tak sabar orangnya... saya lakukan swab test itu pada Selasa. Saya pergi dengan ibu dan masa nak isi borang itu tangan menggigil sebab pertama kali nak lakukan.

"Ibu saya dah kira kali kedua sebab dia pernah buat masa kena tahan wab akibat denggi sebelum ini. Walaupun ibu kata tak ada apa, tapi tetap tangan menggigil," demikianlah kata penyanyi Wany Hasrita.

Klik untuk gambar besar

Gara-gara bermain badminton bersama rakan yang mempunyai kontak rapat dengan pesakit Covid-19, Wany terpaksa melakukan ujian saringan wabak tersebut sebagai langkah berjaga-jaga.

Wany atau nama sebenarnya Nurshazwany Hasrita Hasbullah, 28, berkata dia juga mengambil keputusan untuk membatalkan semua kerja biarpun keputuan ujian saringan rakannya belum diketahui.

Kata Wany, biarpun berasa terlalu takut sehingga menggigil namun bersyukur ibunya iaitu Norita Jaafar yang juga melakukan ujian saringan itu memberi sokongan.

Penyanyi lagu 'Canggung' itu berkongsi pengalaman pertama kali melakukan 'swab test' menerusi video yang dimuat naik di Instastory miliknya. Dalam pada itu, Wany memberitahu dia melakukan persiapan mengemas bag untuk sebarang kemungkinan yang berlaku.

Selang sehari, Wany dan ibunya menerima panggilan daripada pihak Kementerian Kesihatan Malaysia (KKM)yang mengatakan keputusan ujian saringan mereka negatif.

"Balik rumah, saya dah get ready bag dan apa yang patut. Tunggu pihak KKM call... berdebar lain macam. Alhamdulillah... dapat keputusan saya dan ibu negatif dan begitu juga dengan kawan saya.

"Empat hari yang sangat mencabar dan saya akan ingat sampai bila-bila. Betapa saya ambil kesempatan keatas semua rahmat dan nikmat Allah berikan.

"Hati tak tenang... apa yang berlaku buat saya buka mata dan bersyukur dengan kesihatan serta semua sekali. Jika keputusan sebaliknya, kena berlapang dada sebab Allah sayang," ujarnya.

www.myartis.com / Sumber & foto: mStar & Instagram Wany Hasrita

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SEKSI KETIKA BIRTHDAY - FATHIA DIKECAM, DIDOAKAN KEMBALI TUTUP AURAT

Baru-baru ini, pelakon Fathia Latiff telah memuatnaik foto ketika menyambut ulang tahun kelahirannya yang ke-32 tahun. Namun, pakaian yang dipakai ketika sambutan itu telah dikritik netizen kerana dianggap terlalu seksi dan tidak sesuai dengan imej wanita muslimah.

Walaupun Fathia menutup ruangan komen selepas memuatnaik fotonya di Instagram (IG), netizen mencari jalan untuk 'menyerangnya' di 'tempat' lain. Di ruangan komen sebuah blog hiburan terkenal, ribuan komen ditinggalkan netizen yang tidak suka dengan penampilan terbaru pelakon tersebut. Namun, ada juga yang mendoakan agar Fathia kembali menutup aurat seperti dulu.

Foto Fathia mengenakan top hijau yang mendedahkan bahagian dadanya itu dimuatnaik pada sambutan ulang tahun hari kelahirannya, berdasarkan hashtag #itsmybirthday. Setakat ini, tiada komen balas daripada Fathia selepas penularan dan komen negatif pada foto tersebut.

Klik untuk gambar besar

Pada April lalu Fathia mengaku membuka tudung kerana enggan terus berpura-pura sedangkan hidupnya tidak pernah tenang sejak berhijab. Fathia turut mendakwa keputusan membuka tudung ketika itu sudah lama difikirkan, tetapi tidak berbuat demikikan kerana mahu menjaga hati keluarga.

"Suka hatilah saya nak buat apa, ini pilihan hidup saya. Saya berhak memilih jalan terbaik. Orang nak cakap saya sakit atau depresi terserahlah. Saya hanya menjadi diri sendiri, saya tidak mahu berpura-pura. Tiada gunanya bertudung litup tetapi masih tidak berubah," katanya beberapa bulan yang lalu.

Sebelum ini, Fathia sudah pun memberitahu betapa beliau sangat selesa dengan dirinya sekarang. Tidak kisah dengan kritikan dan kecaman. Apapun, sama-sama kita doakan yang terbaik buat dirinya agar satu hari nanti Fathia akan berubah.

www.myartis.com / Sumber & foto: Astro Gempak, Beautifulnara & Instagram Fathia Latiff

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::